
Unele considerați 


de existenţă în 


Eseu 


i privind categoria 


ri 
istoria filosofiei 


Dr. Marius ANDREESCU 


Abstract. The problems of existence in general but also of particular aspects of which the most important 
is the existence of man, the meanings of human existence, as a person, but also in relation to nature, to 
society, form the object of research of philosophical ontology. It is a theme of disturbing research and 
medlitation, and philosophy over time has helped clarify existential issues without reaching conclusions and 
definitive truths. In this study we present some of the most important ideas that have emerged in the history 
of philosophy on existence, reality, the world and man, and in a future study we will approach the same 


theme from the perspective of theological thinking 


Keywords: absolute spirit, existence of God, immanent and transcendent 


Drama, dar şi măreţia raţiunii umane, constă în 
încercarea de a rezolva celebra dilemă hamletiană „a 
fi sau a nu fi”. Este un răspuns esenţial pentru ca 
omul să înţeleagă sensul existenţei sale în această 
lume, pentru înţelegerea sensului şi raţiunii vieţii şi, 
eventual, sensul vieţii de după viaţă. Dilema persistă 
şi în prezent, cel puţin la nivelul cunoaşterii 
metafizice, deoarece nici unul din răspunsurile pe 
care filosofii le-au formulat în decursul istoriei 
tumultoase a metafizicii nu pare să fie întrutotul 
satisfăcător pentru a ajunge la o rezolvare deplină, 
rațională, a sensului existenţei şi, în special, a 
existenţei umane. Cu toate acestea, contribuţia 
filosofiei este remarcabilă în încercarea de a 
conceptualiza existenţa , de a identifica formele 
acesteia , raportul dintre existenţă şi nonexistenţă. 
Dacă aceasta ar fi singura preocupare a metafizicii 
ar merita pe deplin statutul de ştiinţă fundamentală 
a spiritului, atât de contestat. 

Problema ontologică în filosofie face parte din 
însăşi esenţa meditaţiei metafizice, prezentă în mod 
constant în întreaga istorie a gândirii umane. 
Întrebări fundamentale precum ce este existenţa?; 
de ce există această lume şi în această formă?; ce 
este realitatea?; ce este nonexistenţa?; care sunt 
sensurile existenţei umane, de unde venim şi unde 
ne îndreptăm?; ce este lumea şi ce este omul în 
această lume? sunt numai câteva din problemele 
metafizice, dar în acelaşi timp şi teologice, ce 
formează conţinutul ontologiei în accepţiune 
filosofică şi spunem noi şi în accepţiune teologică. 

Evident, în modesta noastră încercare nu vom 
putea analiza în întregime concepţiile despre 
existenţă şi nici nu vom fi în măsură să furnizăm un 
răspuns în plan filosofic, ci numai să arătăm o 
posibilă rezolvare a problemei ontologice, însă nu la 

nivelul puterii raţiunii metafizice a omului, ci în 
planul  dogmaticii teologice. Meditaţia şi 
cunoaşterea metafizică asupra acestei teme nu poate 
fi ignorată şi nici înlăturată pentru că poartă în sine 
puterea de înţelegere a raţiunii umane care, în 
esenţă, este fundamentată pe revelaţia naturală, 
după caz în mod voit, sau numai implicit, aşa cum 
este cazul gândirii filosofice din antichitate. 

Rămânând în sfera gândirii metafizice, remarcăm 
dualităţile conceptuale întâlnite în diferitele 
orientări filosofice şi conceptele care sunt elaborate 
şi folosite în legătură cu înțelesurile verbului „a fi” 
privit din punct de vedere ontologic. Categorii 
precum: existenţa, realitatea, fiinţa, conceptul de 
lume, devenirea, cunoaşterea sunt numai câteva din 
temele întâlnite în teoriile metafizice ontologice. 
Este interesat de constatat şi explicarea în plan 
recesiv sau prin dualităţi a existenţei. În acest sens, 
remarcăm în gândirea filosofică raporturi 
conceptuale duale, uneori recesive, cum ar fi: 
existență — nonexistenţă; existență -— realitate; 
realitate — ideal; fiinţă — devenire. Problematica este 
şi mai amplă pentru că tot ceea ce înseamnă 
existenţă se raportează într-un fel sau altul la om, la 
specificul existenţei umane. Într-o astfel de 
considerare, care implică indiscutabil şi 
problematica gnoseologică, intervin aspecte precum 
relaţia dintre subiect şi obiect sau relaţia dintre om 
şi lume. Desigur, problema esenţială a gândirii 
asupra existenţei rămân dualismele fundamentale: 
existenţă -— nonexistenţă şi fiinţă — devenire. 
Reflecţii asupra acestei problematici întâlnim 
începând cu zorii gândirii metafizice, cu deosebire la 
filosofii greci. 

Astfel, problema naturii fiinţei şi implicit a 
existenţei devin teme explicite în filozofia lui 

Parmenide în celebrele sale dihotomii logice între 
fiinţă şi neființă. Parmenide, care este şi unul dintre 
întemeietorii şcolii eleate, postula în acest sens 
„ceea ce este nu poate să nu fie şi ceea ce nu 
este nu poate să fie”. Acest enunţ echivalează cu 
negarea trecerii de la fiinţă la neființă, un aspect 
foarte important care, mai târziu, este exprimat şi în 
gândirea teologică ortodoxă. Parmenide şi, în 
general, reprezentanţii şcolii eleate au negat 
posibilitatea oricărui tip de schimbare, de în- 
fiinţare, pentru că, dacă admiteau o asemenea idee, 
respectiv devenirea, ar fi trebuit să fie acceptată şi 
ideea trecerii de la neființă la fiinţă şi de la fiinţă la 
neființă, ceea ce pentru gândirea promovată de 
Parmenide şi reprezentanţii şcolii sale era imposibil. 

Platon, în celebrul său dialog Timaios, afirma că 
„fiinţa” este singurul obiect al adevăratei cunoaşteri, 


în timp ce devenirea aparţine numai opiniei (doxa). 
Platon este unul dintre cei mai importanţi gânditori 
care încearcă să dea o rezolvare dualismelor 
existenţiale mai sus amintite, în primul rând acela 
dintre fiinţă şi devenire. Pentru gânditorul atenian 
ființa reprezenta lumea ideilor, singura care putea fi 
considerată ca existentă, în timp ce realitatea era 
lumea fenomenală, supusă schimbării, pentru care 
existenţa nu era un concept potrivit. 

La Platon, trecerea de la individual la general, de 
la fenomenal la esenţial, vor fi analizate într-o 
veritabilă teorie a fiinţei, care în esenţă este o teorie 
a trecerii de la realitatea fenomenală în devenire la 
fiinţă. În concepţia filosofică a lui Platon, fiinţa este 
distinctă şi separată de realitate, iar cercetarea 
ideilor are loc în sine şi pentru sine. Ideea că există 
ipostaze ale realităţii, separate de realitatea însăşi, 
care marchează „teoria ideilor” 

este formulată pentru prima 
dată de Platon în dialogul 
| Phaidon. 

La nivelul cunoaşterii, dubla 
configurare a lumii, realitatea 
fenomenală, iar pe de altă parte 
| lumea ideilor, aşa cum este ea 
vehiculată în ontologia 
platonică, se regăseşte şi în 
concepţia epistemologică a unei 
duble cunoaşteri: prin opinie —la 
nivelul lumii sensibile 
fenomenale şi, respectiv, ştiinţă 
— la nivelul lumii inteligibile. În 
A cazul opiniei, este vorba de 
credință, când se referă la 
obiecte, şi conjunctură, când se 
referă la imaginile lucrurilor 
sensibile. În cazul ştiinţei, avem 
facultatea de a raţiona, iar pe de 
altă parte intuiţia intelectuală. 
“NI Faţă de rațiune, care este o 

“1 descindere de la idee, de la fiinţă 
către toate consecinţele ei, şi 
_] care este ipotetică şi 
demonstrativă, intuiţia 
intelectuală (noesis) are un 
caracter neipotetic, fiind act pur 
şi simplu prin care se 
contemplă, raţional, 
inteligibilul, adică fiinţa, lumea 
ideilor. Modul în care subiectul 
cunoscător poate depăşi lumea 
sensibilă pentru a avea acces la 











Platon și Aristotel - RAPHAEL 











cea inteligibilă este o problemă 

de natură pur raţională. Mintea umană caută o 
rațiune pentru ordinea pe care o descoperă în tot ce 
formează lumea sensibilă. Diversitatea manifestată 
în datele sensibilităţii presupune un principiu 
comun care este „ideea”, concept similar fiinţei, 
singura care există. 

„Ideea” are o existenţă autonomă, fiecărei 
multitudini fenomenale îi corespunde o idee 
distinctă care în mod esenţial este una dintr-o 
multitudine şi care constituie o lume de unităţi 
diverse, existând tot atâtea unităţi diverse câte 
multitudini de idei există. 

Pentru Platon, ideea are caracteristica fiinţei, 
fiind universalul prin care diversitatea sensibilă este 
surprinsă într-o unitate raţională. Exprimarea ideii 
prin definiţie presupune parcurgerea mai multor 
etape de unificare a diversităţii în unităţi raţionale 
din ce în ce mai vaste până la surprinderea esenței, 
care echivalează cu definirea ideii. La Platon, 
ierarhia ideilor ajunge la o ultimă identitate 
raţională, presupusă de toate celelalte idei, dar care 
nu mai presupune altceva decât Binele- idee 
unificatoare, temeiul existenţei şi al fiinţei alături de 
Adevăr şi Frumos. Ideile şi, implicit, fiinţa sunt 
eterne şi imuabile, principii ale lucrurilor, dar şi 
principii ale întregii cunoaşteri. În consecinţă, 
ştiinţa presupune depăşirea lumii sensibile şi 
cunoaşterea lumii ideilor, printr-un act de natură 
intuitivă a cărei posibilitate este indusă prin „teoria 
anamnezei”. 

Am insistat asupra concepţiei platoniciene asupra 
existenţei din mai multe considerente: temele 
filosofiei lui Platon sunt reluate, regăsite, discutate 
şi, după caz, combătute de toată gândirea filosofică 
ulterioară privind ontologia şi cunoaşterea. Un alt 
aspect se referă la legătura pe care Platon o 
stabileşte dintre ontologie şi cunoaştere, de 
asemenea o temă comună în gândirea filosofică şi 
care se dezvoltă în două direcţii, una ar fi 
dependenţa realităţii de cunoaştere şi cealaltă 
independenţa celor două fenomene existenţiale. Ar 
mai fi de adăugat şi teoria fiinţei, care implică 
dihotomia dintre inteligibil şi sensibil, dar şi între 
fiinţă, unicul existent, lumea ideilor, imuabilă, iar pe 
de altă parte realitatea fenomenală, supusă 
transformării şi devenirii. 

Modelul ontologic al lui Aristotel şi concepţia sa 
despre existenţă sunt impresionante. Prin urmare, 
chiar şi o simplă prezentare a ideilor stagiritului ar 
necesita o analiză aprofundată şi un spaţiu mult mai 
larg. La Aristotel, onticul este, indiscutabil, o 
consecinţă a logosului, chiar dacă sub aspectul unui 
raport de determinare substanţa este primordială. 

Problematica fiinţei la Aristotel este axată pe ideea 
de raționalitate a existenţei şi tratată ca atare prin 
cele zece categorii propuse. Cu toate acestea, spre 
deosebire de Platon, în concepţia aristotelică, 
existenţa nu poate fi redusă la o sferă transcendentă 
ideatică, ci este însăşi realitatea. 

Încercăm să subliniem câteva din conceptele 
fundamentale care definesc în opera marelui filosof 
problematica fiinţei şi, în general, a existenţei. 
Incontestabil, categoria centrală a logicii 
existenţiale a lui Aristotel o constitute „substanţa”, 
înțeleasă ca ființă în sine, imuabilă, întotdeauna 
identică cu sine. Este acea dimensiune a realităţii ce 
nu depinde de o altă formă. În acest sens, 
„Ssubstanţa” poate fi particulară sau „substanţă 
primă” (înţeleasă ca individual) sau ca „substanţă 
secundă”, respectiv universalul. Aristotel afirma că 
ceea ce poate fi cunoscut este numai universalul, 
dar ceea ce există este individualul. Materia şi 
forma sunt de asemenea categorii esenţiale pentru 
ontologia aristotelică. „Materia” este considerată ca 
„potenţialitate pură”, adică fiinţă în potenţă, în stare 
nedeterminată, pură virtualitate. „Forma” este ființa 
în act, adică materia determinată, individualul ca 
atare. 

Este important în filosofia aristotelică şi 
conceptul de „primul motor”, respectiv cauza 
mişcării în lume, definit de către Aristotel ca fiind 
„mişcătorul nemişcat”, act pur imaterial, gândire 
pură, sau în termeni contemporani divinitatea 
supremă. Evident, pentru a înţelege legătura dintre 
materie şi formă, Aristotel elaborează o concepţie 
deterministă, axată pe cauzalitate, şi identifică patru 
categorii de cauze, dintre care considerăm că este 
importantă, şi pentru gândirea contemporană, 
cauza finală. 

Aristotel se ocupă şi de existenţa omului în 
mediul social, dar şi ca fiinţă individuală, prin 
urmare, elaborează o concepţie etică asupra 
existenţei. În operele sale, stagiritul înţelege omul 
ca fiind o substanţă ce are ca formă sufletul 
intelectiv. Omul este un compus din materie şi 
formă. Corpul nu este materie, decât într-un sens 
metaforic, deoarece, ca substanţă primă, şi corpul 
trebuie înţeles tot ca un compus, respectiv formă şi 
materie. Astfel, tot ceea ce este perceptibil ca şi corp 
este „act al corpului”, adică formă în act. Sufletul 
individual este la rândul său un compus care are 
drept formă intelectul. 

În mediul social, existenţa omului este analizată 
de către Aristotel în trei dimensiuni importante: ca 
fiinţă morală, capabilă de acţiuni în vederea binelui; 
un al doilea sens, ca fiinţă socială „zoon politikon”, 

respectiv ca fiinţă ce tinde în mod natural să trăiască 
în societatea organizată statal, iar statul este un 
instrument în vederea realizării scopurilor pe care 
omul înţelege să le aibă la un anumit moment istoric 
determinat; un al treilea sens este acela de fiinţă 
care caută frumosul, arta fiind o imitație a realităţii, 
cu rol de purificare a sufletului prin disciplinarea 
pasiunilor. 

Problematica existenţei în filosofia contemporană 
este marcată în mod profund de concepţia 
carteziană asupra realităţii. Este celebră afirmaţia 
marelui filosof Rene Descartes, apărută în 
lucrarea sa „Discurs despre metodă”: „cogito ergo 
sum”. Pentru analiza noastră prezintă importanţă 
faptul că existenţa, în concepţia filosofului, are un 
temei subiectiv, raţional dar şi îndoielnic în acelaşi 
timp. Îndoiala ca atitudine epistemologică este la 
Descartes radicală şi, în acelaşi timp, ea se 
desfăşoară în mod metodic şi controlat în vederea 
unui scop pozitiv, respectiv atingerea certitudinii în 
cunoaştere şi a demonstra cum este posibilă lumea 
ca realitate ontologică  Îndoiala carteziană cere 
renunţarea la orice concepţie acceptată în mod 
nemijlocit a prioric ca a fiind adevărată. Este cerința 
de a pleca de la gândire pentru a ajunge numai prin 
gândire la ceva ferm, la certitudinea existenţei. 

Îndoindu-se de tot şi de toate, Descartes observă 
faptul că el, cel care cugetă, se îndoieşte, şi deci 
trebuie să existe: „Dubito, ergo cogito; cogito, ergo 
sum”. Aceasta este finalitatea îndoielii metodice, 
respectiv deducerea din gândirea ipotetică a însăşi 
existenţei subiective. O astfel de concepţie nu 
semnifică nicio deducție raţională, pentru că, în 
cadrul unui raţionament deductiv, s-ar încălca 
îndoiala metodică. Fiecare din propoziţiile „Eu mă 
îndoiesc” , „Eu cuget” şi „Eu exist” sunt intuitiv 
adevărate. În felul acesta Rene Descartes a deschis 
porţile raționalismului în filozofie, existenţa fiind 
înţeleasă sau chiar dedusă din considerente 
subiective şi, prin urmare, formele existenţiale nu 
sunt o realitate în sine, ci depind de subiectul 
cunoscător. Se stabileşte astfel şi legătura dintre 
rațiune şi existenţă. Mai târziu Hegel susţinut că tot 
ceea ce există este raţional, având în vedere, spre 
deosebire de concepţiile subiectiviste, spiritul 
absolut. 

Remarcăm totuşi că Descartes nu a putut ajunge 
la o certitudine a existenţei, aşa cum îşi propunea, şi 
nici la certitudinea cunoaşterii, cu excepţia acelei 
certitudini subiective a propriei sale existenţe, a 
eului individual, şi acesta rămânând totuşi într-o 
îndoială metodică accentuată în raport cu lumea şi 
cu propria sa gândire. 

Filosofia germană, prin reprezentanţii săi, şi 
avem în vedere în primul rând gândirea kantiană, a 
încercat să rezolve problema ontologică, pornind 
însă de la specificul raţiunii umane şi puterea ei de 
cunoaştere. Kant face distincţia dintre fenomen, 
iar pe de altă parte esenţa existenţei, aceasta din 
urmă fiind considerată un „lucru în sine” care nu 
poate fi cunoscut. Lumea fenomenală este accesibilă 
cunoaşterii prin intermediul intuiţiilor sensibile şi a 
categoriilor raţiunii, fapt ce implică până la urmă o 
concepţie subiectivistă asupra existenţei. Lumea 
fenomenală, reală, este definită în raport cu puterea 
de cunoaştere a omului, iar lucru în sine rămâne un 
domeniu neabordabil pentru raţiunea umană. 

Categoriile raţiunii pure şi ale raţiunii practice 
sunt pentru Kant temeiul dimensiunii etice a 
existenţei. În concepţia kantiană, existenţa umană 
este, prin excelenţă, una morală şi opusă prin 
aceasta existenţei naturale, deşi nu o exclude. 
Existenţa morală a omului nu mai prezintă 
dihotomia specifică cunoaşterii realităţii naturale, 
respectiv dintre fenomen şi lucru în sine, deoarece 
raționalitatea morală, care este de fapt şi forma 
existenţială specifică pentru om, este bazată pe 
categorii ale raţiunii practice care au valoare 
existenţială prin ele însele. Astfel, Kant îşi constituie 
morala sa şi implicit concepţia despre existenţa 
omului, pe trei postulate dintre care două se află 
deasupra relaţiilor interumane. Acestea sunt: 
Dumnezeu; sufletul nemuritor şi libertatea. Pentru 
a construi nu numai o simplă morală teoretică, dar 
şi o existenţă a omului, bazată pe categoriile raţiunii 
practice şi implicit pe cele trei postulate mai sus 
amintite, conceptul de libertate se dovedeşte a fi 
indispensabil datorită asocierii sale cu fiinţa 
raţională, respectiv sinele, adâncimea existenţială a 
omului. Ascendentul moral al libertăţii face ca 
celelalte două idei despre Dumnezeu şi nemurirea 
sufletului să nu mai rămână într-un plan 
transcendent şi să fie implicate în structura 
existenţială, raţional morală, a omului. Prin aceasta, 
ideile devin realitate obiectivă şi există totodată 
posibilitatea de a fi demonstrate. Cum spunea Kant, 
„în limitele raţiunii” se poate demonstra şi existenţa 
nemuririi sufletului şi existenţa lui Dumnezeu 
pornind de la categoria raţională de libertate, ca 
fundament al existenţei morale a omului. 

Hegel, încercând să rezolve dualismul dintre 
fiinţă şi devenire şi, implicit, problema ontologică, a 
considerat că devenirea este o unitate a existenţei şi 
nonexistenţei, şi care are ca sens transformarea 
dialectică din treaptă în treaptă, prin evoluţia 
Spirtului obiectiv a existenţei, nonexistenţa 
rămânând întotdeauna în plan recesiv. 

Modelul ontologic hegelian realizează unitatea 
dintre ființă şi devenire, ceea ce pentru vechii 
filosofi greci nu era posibil. Pentru Hegel, existenţa 
este raţională, obiectivă şi independentă de om. În 
acelaşi timp, este o creaţie a Spiritului absolut aflat 
într-o continuă transformare sau devenire. Spiritul 
absolut nu este static imuabil, ci devine, şi devenirea 
Spiritului, a ideii, se exprimă în termen logici, 
deoarece resortul acestei deveniri este contradicţia 
şi, în special, negația, altfel spus, lupta dintre 
nonexistenţă şi existenţă, dintre afirmativ (teza) şi 
negativ (antiteza) unite prin devenire în sinteza 
ontologică. Fiecare sistem filosofic reprezintă, în 
concepţia gânditorului german, un moment în 
devenirea Spiritului obiectiv, de aceea orice sistem 
filosofic, orice creaţie a gândirii umane, orice 
realitate este adevărată numai parţial, ca o etapă 
spre sistemul total, care este realizarea deplină a 
Spiritului absolut. 

Ceea ce se manifestă în istorie exprimă 
întotdeauna o idee eternă, sau mai bine spus un 
moment al Spiritului absolut care se dezvoltă din 
interior. De aceea, pentru a ajunge la o astfel de 
cunoştinţă, trebuie să se înlăture factorii contigenţi 
şi neesenţiali. Hegel consideră că orice sistem 
filosofic, orice fapt existenţial, spiritual sau 
material, orice moment istoric existenţial, omul prin 
conştiinţa de sine reflexivă îşi păstrează valoarea ca 
moment necesar în procesul cosmic divin, de 
explicitare treptată a Spiritului absolut. Gândul 
cuprins într-un sistem filosofic cu influenţă istorice 
nu este unul pur individual, ci un gând 
supraindividual, eliberat de particularităţile şi 
precarităţile obişnuite ale existenţei. De aceea, orice 
sistem filosofic exprimă în concret universalul ca 
existenţă. 

Pentru Hegel timpul pierde acţiunea lui 
distrugătoare deoarece este încadrat în eternitate. 
De aceea, istoria, ca realitate în sine, îşi are temeiul 
în supraistoric. Într-o asemenea viziune, unitatea 
este constituită din multiplicitatea momentelor 
contradictorii în devenirea Spiritului absolut, de la 
nonexistenţă la existenţă. Nimic nu este fals dacă 
este considerat ca un aspect explicitat al Spiritului. 
Aşa cum arată Hegel în lucrarea sa fundamentală 
„Ştiinţa logicii”, falsitatea stă în transformarea 
aspectului parţial în totalitate. Dar nu numai 
filosofia, ci şi orice formă de existenţă materială sau 
culturală, cum ar fi morala, dreptul, arta, religia, 
exprimă un moment raţional şi adevărat al 
Spiritului absolut în devenire al ideii. 

Subliniem rolul fundamental al negaţiei în 
modelul ontologic hegelian şi în dialectica propusă 
de acesta. Spre deosebire de filosofii existenţialişti 
care i-au succedat, Hegel a făcut din negaţie nu 
moartea, ci „viaţa realităţii”. Dar tot el a adăugat că 
realitatea nu este pură negaţie, antiteză, ci este şi 
armonie, sinteză, aşadar o afirmaţie superioară. 
Contradicţia trebuie să fie rezolvată, căci ea exprimă 
un aspect tragic şi instabil al realităţii şi, ca atare, nu 
poate dura. Prin urmare, lumea, concepută în 
permanentă transformare, nu este posibilă nici fără 
contradicţie, nici numai în contradicţie, ca pură 
negaţie. Reţinem afirmaţia lui Hegel: „a trece prin 
acest proces de opoziţie, de contradicţie şi de 
soluţionare a contradicţiei, este privilegiul superior 
al naturilor vii (...), viaţa se prelungeşte în negația şi 
durerea acesteia, şi abia prin distrugerea opoziţiei şi 
a contradicţiei ea este afirmativă pentru sine însuşi. 
Desigur, dacă ea persistă în pura contradicţie, fără a 
o soluţiona, atunci ea se ruinează din cauza 
contradicţiei”I. În concluzie, putem spunem că 
modelul ontologic propus de Hegel este conştiinţa 
de sine a absolutului, a lui Dumnezeu, este o 
teofanie a Spiritului absolut, dar nu în static, ci în 
devenirea lui. 

Şcolile filozofice post-kantiene au remarcat şi 
problematica deosebită a idealului valoric a 
existenţei în plan etic. S-a adâncit distincţia pe care 
Kant o făcea între „ceea ce este” şi „ceea ce trebuie să 
fie”. Într-o astfel de considerare, „existența 
autentică”, un concept care este întâlnit pentru 
prima dată în gândirea filosofică post-kantiană, este 
una valorică, respectiv a binelui materializat într-un 
sistem de valori unitare, existent în sine, şi care se 
suprapune peste realitatea materială. De altfel, 
relaţiile complexe dintre materie şi spirit sau dintre 
trup şi suflet formează o preocupare constantă a 
gândirii filosofice. 

Reprezentanţii şcolii filozofice din Baden, şi avem 
în vedere în principal pe Windelband, afirmă 
existenţa unei lumi suprasensibile a valorilor, ceea 
ce implică şi contradicţia dintre existenţă şi ideal, 
respectiv valoare şi realitate. Se susţine că valoarea 
nu este niciodată în concordanţă cu realitatea. 
Lumea valorilor şi lumea realităţii se raportează 
reciproc una la alta, fără însă a se putea identifica 
vreodată. Dualitatea dintre valoare şi realitate este o 
problemă de nedezlegat pentru filozofie, ea este 
„misterul sfânt, graţie căruia noi aflăm graniţele 
fiinţei şi ale cunoaşterii noastre”. În acelaşi sens, 
filosoful afirma că: „Sensul adânc al temporalului 
constituie deosebirea între ceea ce este şi ceea ce 
trebuie să fie şi, pentru că această deosebire, 

reprezentată în voinţa noastră, constituie condiţia 
fundamentală a vieţii omeneşti, cunoașterea noastră 
nu poate să o depăşească niciodată şi să ajungă la 
înţelegerea originii ei”2. 

Referindu-se la problema transcendentală şi, 
implicit, la problema existenţei lui Dumnezeu şi a 
nemuririi, Windelband afirma că „a fi nemuritor 
înseamnă a fi purtător de valori veşnice, a fi o 
personalitate, căci personalitatea este expresia 
mărginită, temporală, a valorilor nemărginite şi 
veşnice”3. Am insistat asupra concepţiilor filosofice 
valorice asupra existenţei pentru a realiza în acest 
fel o legătură conceptuală între gândirea filosofică şi 
gândirea teologică ortodoxă, temă care va fi 
dezvoltată în studiul următor. 











Edmund Husserl şi Martin Haidegaer 








Este util să avem în vedere şi şcoala existenţialistă 
şi fenomenologică în filozofie, a căror întemeietori 
de prestigiu sunt, fără îndoială, Edmund Husserl 
şi Martin Heidegger. Martin Heidegger dezvoltă 
o concepţie, în esenţă, fenomenologică având ca 
centru problema existenţei şi a fiinţei. Filosoful a 
remarcat că în gândirea lui Platon, Aristotel sau 
chiar Hegel, ființa este o categorie abstractă şi care 
nu este legată de existenţă; este, aşa cum îl numeşte 
Heidegger „conceptul cel mai gol”. Prin urmare, este 
necesar a redescoperi legătura dintre existenţă şi 
fiinţă. Astfel, problema fiinţei are o structură 
bogată, de fapt cea mai bogată dintre ceea ce se 
poate considera forme ale realităţii, însă şi cea mai 
ascunsă. 

Ontologia clasică, axată pe concepţia filosofică 
greacă, îşi are punctul de plecare în considerarea 
lumii exterioare a lucrurilor care ne înconjoară. Se 
observă însă că „lucrurile” nu sunt decât punctul de 
intersecţie al relaţiilor noastre cu ele. Dezvăluirea 
„fiinţei lucrurilor” nu se poate realiza decât în 
dependenţă cu subiectul cunoscător, iar esenţa 
acestora depinde în întregime de existenţa noastră 
proprie. Spunea Heidegger că „esenţa se sfârşeşte 

odată cu existenţa”. În consecinţă, numai existenţa 
poate să dezvăluie sensurile fiinţei. 

Fiinţa în sine are nevoie pentru ca sensul ei să fie 
înţeles de o dezvăluire a întregii sale problematici. 
Aceasta nu poate fi făcută, după Heidegger, decât 
căutând „sensul de a fi” al fiinţei într-o existenţă a 
cărei esenţă însăşi este de „a fi”, altfel spus, a unei 
existenţe exemplare în care fiinţa şi existenţa se pot 
identifica. O astfel de realitate privilegiată este 
însăşi omul, existenţa omului. 

Sensul fiinţei, al existenţei omului, este ascuns. 
Totuşi el se relevă în formele obişnuite al existenţei 
noastre, respectiv simţire, acţiune, înţelegere în 
limbaj, etc., toate fiind subsumate verbului „a fi”, 
adică a fiinţei. Manifestările existenţiale ale omului 
sunt accesibile cercetării fenomenologice, pentru că 
o cunoaştere fenomenologică permite să se vadă 
fenomenele aşa cum sunt, ceea ce înseamnă că 
fenomenul este însăşi existenţa. 

Prin urmare, afirmă Heidegger, ontologia nu este 
posibilă decât ca fenomenologie, remarcând totuşi 
că structurile obişnuite, fenomenologice ale 
existenţei noastre, au un sens ascuns. În ele, sensul 
existenţei şi sensul de „a fi” nu se relevă în mod 
imediat, este de multe ori ascuns, iar în alte ocazii 
revelat. De aceea, cum spunea Heidegger, „câtă 
aparenţă, atâta fiinţă”. 

Cercetarea fenomenologică nu este însă suficientă 
pentru a releva sensurile fiinţei. O astfel de analiză 
permite să ajungem numai la esenţa structurilor 
fundamentale pe care le găsim în existenţa noastră, 
nu însă la sensul lor ascuns. De aceea, trebuie să se 
facă distincţia între existența obişnuită, respectiv 
existenţa noastră banală de toate zilele, iar pe de altă 
parte, momentele în care trăim profund sensul 
autentic, unic, al existenţei, fiecăruia dintre noi. 
Acestea din urmă sunt situaţii limită în care simţim 
întreaga noastră existenţă, cum ar fi realitatea 
morţii şi a suferinţei, realitatea neantului, golul 
absolut. Prin urmare, Heidegger consideră că 
situaţiile limită în care se află omul şi care 
indiscutabil generează angoasă sunt cele mai în 
măsură să determine ceea ce el numeşte existenţa 
autentică şi sensul de” a fi”, în general. Omul este 
definit de Heidegger ca o fiinţă aruncată în lume, 
care, aflat în faţa unor situaţii existenţiale tragice, 
este în măsură să îşi cunoască dimensiunile 
libertăţii atât în raport cu lumea exterioară, cât şi cu 
sine însuşi. În final, omul nu poate depăşi existenţa 
sa tragică, pentru că numai în această situaţie se 
realizează legătura dintre fiinţă şi existenţă. 

În filosofia românească. unul dintre cele mai 
remarcabile modele ontologice propuse existenţei 

este acela elaborat de filosoful Constantin Noica. 
Aşa cum se cunoaşte, fundamentul conceptual al 
acestui model ontologic îl constituie devenirea întru 
fiinţă. Fără a insista asupra caracteristicilor 
concepţiei marelui filosof român asupra existenţei, 
remarcăm totuşi că în plan central se află fiinţa, ca şi 
categorie existenţială, precum şi  opoziţiile 
semnificative ale acesteia, respectiv: 1. fiinţă şi 
neființă; 2. fiinţă şi existenţă; 3. fiinţă şi conştiinţă; 
4. fiinţă şi putinţă; 5. fiinţă şi manifestare; 6. fiinţă 
şi vremelnicie; 7: ființă şi fire; 8. fiinţă şi petrecere. 
La fel ca şi Mircea Vulcănescu, Noica aminteşte 
şi analizează ceea ce numeşte „sentimentul 
românesc al fiinţei”4. 

Alături de aceste opoziții sunt semnificative şi alte 
categorii existenţiale pe care Noica le foloseşte în 
modelul său ontologic. Amintim în acest sens 
conceptele de: rost şi rostire; sinele şi sinea; firea şi 
lumea. Dialectica propusă de Noica este de fapt o 
dezvoltare a legăturii dintre individual şi general. În 
al doilea rând, spre deosebire de Platon şi de alţi 
gânditori, fiinţa nu rămâne numai în cadrul imuabil 
al ideilor, ci se realizează în existenţa obişnuită. 
Devenirea întru fiinţă are ca aspect şi această 
transpunere a esenței existenţei, întotdeauna 
ideatică, în formele concrete ale acesteia. 

De aceea, pentru Constantin Noica „fiinţa” este 
un principiu de viaţă, un factor activ al realităţii. 
Realizarea fiinţei la nivelul realităţii sau al existenţei 
rămâne întotdeauna în precaritate, deoarece 
niciodată nu se va putea acoperi prin însăşi 
fenomenalitatea concretului întreaga dimensiune a 
fiinţei. Între materie şi idee există o legătură 
indisolubilă, cum afirmă Noica, situaţiile logice care 
se întâlnesc pe drumul devenirii întru fiinţă, 
respectiv precarităţile existenţiale ale fiinţei, 
„pregătesc fiinţa care va să vină, aşa cum este 
promisiunea făcută creştinilor, pentru venirea lui 
Mesia”. Aceste situaţii îl pregătesc pe „a fi” ca 
deplinătate şi ca fiinţă şi, recurgând la specificul 
limbajului românesc, Noica le analizează în şase 
modalităţi: 1. n-a fost să fie; 2. era să fie; 3. va fi 
fiind; 4. ar fi să fie; 5. este să fie; 6. a fost să fie. 

Desigur, acesta nu este singurul model ontologic 
asupra realităţii elaborat de filosofii români. Merită 
a fi amintit, cu titlu exemplificativ, modelele 
ontologice ale lui Lucian Blaga sau Mircea Florian. 
Primul propune o viziune ontologică asupra 
existenţei, bazată pe relaţia dintre subiect şi obiect, 
asemănător cu modelul kantian, deoarece şi Lucian 
Blaga acceptă existenţa „necunoscutului”, al 
misterului existenţial, inaccesibil cunoașterii 

umane. Este în esenţă un model spiritualist, dar care 
afirmă totuşi existenţa independentă a lumii faţă de 
subiectul cunoscător. 

Ontologia propusă de Mircea Florian are la 
bază realismul filosofic, materializat de asemenea 
în independenţa realităţii faţă de subiectul 
cunoscător. Elementul de noutate constă în aşa 
numita recesivitate a structurii lumii, bazată pe 
dualisme fundamentale, spunem noi de natură 
existenţială, cum ar fi, cu titlu de exemplu: acţiune - 
cunoaştere; schimbare - evoluţie şi progres; viaţă - 


moarte; animal - om; existenţă - realitate; 
determinism - indeterminism sau istorism — 
supraistorism$. 


Pentru Mircea Florian, realitatea poate fi 
structurată în trei nivele: realitatea materială; 
suprarealismul, constând în categorii şi concepte 
abstracte cum sunt cele matematice, de exemplu, şi 
realitatea ideală, ce cuprinde lumea valorilor, toate 
având o existenţă obiectivă. Gânditorul român 
consideră că realitatea este supusă transformării, 
schimbării, devenirii, însă nu pe baza unei dialectici 
contradictorii, ca la Hegel, ci prin considerarea 
raportului recesiv dintre conceptele existenţiale 
fundamentale. Pentru Mircea Florian, modelul 
ontologic realist are la bază subiectele ontologice 
participante la raportul recesiv şi relaţia dintre 
aceste subiecte, ea însăşi fiind o existenţă obiectivă. 

Sumara expunere de mai sus este departe de a 
epuiza varietatea ideilor şi modelelor ontologie 
propuse de gândirea filosofică. Temele centrale ale 
oricărei concepţii şi meditații asupra realităţii se 
pare că rămân aceleaşi: raportul dintre nonexistenţă 
şi existenţă, relaţia dintre spirit şi materie, precum 
şi raportul dintre suflet şi corp. Problema 
fundamentală ontologică o considerăm a fi aceea 
dintre existenţa  imanentă şi existenţa 
transcendentă, respectiv problema existenţei lui 
Dumnezeu. Istoria filozofiei demonstrează că nu s-a 
putut ajunge la un răspuns cert, raţional, cu 
posibilităţile de gândire ale metafizicii, la niciuna 
dintre dualităţile fundamentale ale existenţei mai 
sus expuse. Transcendentalul este o temă constantă 
în gândirea filosofică, iar problema existenţei lui 
Dumnezeu este, de regulă, tratată în următoarele 
moduri: a) refuzul acceptării transcendentalului şi 
construcţia unei concepţii filosofice, materialiste, 
bazată pe ideea că realitatea imanentă, această 
lume, este unică; b) soluţia panteistă a existenţei lui 
Dumnezeu, potrivit căreia Persoana Supremă se 
identifică cu natura, aşa cum credea Spinoza; c) 
concepţiile raţionaliste şi - am adăuga noi - idealiste, 
după caz, subiective sau obiective, care încearcă să 

demonstreze existenţa realităţii de dincolo de 
această lume şi implicit a lui Dumnezeu, în raport cu 
posibilităţile cognitive ale raţiunii umane. De aceea, 
aşa cum se întâmplă şi în filosofia lui Hegel, de 
exemplu, Persoana Supremă este de cele mai multe 
ori o idee abstractă, un Spirit universal absolut, care 
se manifestă în realitatea concretă a acestei lumi, 
sau la Kant numai în limitele raţiunii umane; d) 
concepţiile filosofice existenţialiste, care admit 
posibilitatea existenţei Persoanei Supreme, însă 
consideră că nu există nici o posibilitate pentru om 
de a înţelege şi de a fi în comuniune cu Dumnezeu, 
realitatea transcendentală fiind inabordabilă pentru 
existenţa umană, uneori chiar ostilă omului, aceasta 
din urmă aflându-se într-un permanent tragism 
determinat de apăsarea neantului, a grijilor 
cotidiene a vieţii, a morţii şi chiar de libertate 
deoarece lumea nu are nici un sens. 

Remarcăm totuşi că modelele ontologice ale 
existenţei propuse de concepţiile filosofice 
raţionaliste, în general, nu acceptă ideea de 
nonexistenţă, de neant, decât - aşa cum se întâmplă 
în cazul lui Hegel,  - ca simplă supoziţie 
metodologică pentru a demonstra dialectica 
Spiritului absolut. Bergson afirma că neantul are 
numai o existenţă logică, nu una ontică. Este 
importantă o astfel de concepţie şi pentru teologia 
ortodoxă care, aşa cum vom vedea, nu acceptă un 
timp în care nu ar fi existat nimic. Dumnezeu a creat 
lumea din nimic, dar existenţa Fiinţei Supreme este 
necreată şi eternă. 

Este evident că orice gândire filosofică rămâne 
totuşi în limitele raţiunii umane şi încearcă să 
demonstreze adevăruri fundamentale ontologice 
numai pe baza posibilităţilor cognitive ale spiritului 
uman, ori raţiunea umană este şi ea mărginită la fel 
ca şi existenţa umană. Aşa cum spunea părintele 
Arsenie Boca, filosofia sau ştiinţa nu pot demonstra 
nici existenţa lui Dumnezeu şi nici inexistenţa 
acestuia. 

Este inevitabil că orice concepţie filosofică asupra 
transcendentului se opreşte la o construcţie 
abstractă. Niciunul dintre marile sisteme filosofice 
nu a ajuns la concluzia că Dumnezeu, ca realitate, nu 
este o abstracţie, ci o persoană care se află în 
comuniune cu toată creaţia, inclusiv cu omul, dacă 
omul acceptă şi el această comuniune. 

Este interesat de subliniat şi faptul că şi 
cercetările ştiinţifice contemporane arată nivelul 
ultim energetic şi spiritual al realităţii acestei lumi. 
Astfel, studiile recente de mecanică cuantică au 
demonstrat că la nivelul microcosmosului, la nivelul 

subatomic, nu se mai aplică legea cauzalităţii şi nici 
determinismul întâlnit în  macrocosmos, iar 
realitatea ca atare este una energetică, am spune noi 
spirituală. 

Prin urmare, gândirea autentică privind 
transcendentalul şi existenţa lui Dumnezeu au la 
bază, aşa cum se afirmă în adevărurile de credinţă 
ale teologiei ortodoxe, revelaţia naturală şi revelaţia 
supranaturală şi nu numai puterea raţiunii umane. 

Dar despre aceste aspecte, şi anume concepţia 
teologică ortodoxă asupra existenţei, ne propunem 
să insistăm într-un viitor studiu. 

Bunul simţ filosofic şi raționalitatea oamenilor de 
ştiinţă ajung totuşi, după mari eforturi intelectuale, 
la concluzia cuprinsă în două adevăruri existenţiale: 
această lume nu este unica realitate şi, al 
doilea, lumea nu îşi are cauza în ea însăşi. 

Dincolo de orice comentariu, propunem spre 
meditaţie cuvintele mitropolitului Antonie 
Plămădeală: „Un mare filosof german, 
Wittgenstein, spunea că lumea nu îşi are cauza în 
ea însăşi. Eu, când citesc această afirmaţie 
adevărată, spun că mama ştia lucrul acesta, deşi 
avea numai patru clase primare. De aceea, pe ea nu 
o citează nimeni. În gura ei asemenea lucruri ar fi o 
banalitate! Când Wittgenstein spune aşa ceva e cu 
totul altceva. Mama a ajuns firesc şi fără convulsiuni 
la aceasta, pe când bietul Wittgenstein s-a chinuit o 
viaţă să descopere acest lucru simplu: că lumea nu 
îşi are cauza în ea însăşi, ci cauza e Dumnezeu. Nu 
trebuie să fii mare filosof ca să ştii lucrul acesta”7. 

Încheiem prin a spune că adevărurile existenţiale 
fundamentale presupun, pentru a ajunge la ele, 
simplitatea spiritului şi puritatea inimii, dar despre 
aceste aspecte în următorul studiu. 


Note: 


1Hegel, Prelegeri de estetică, Vol. I, Editura Academiei 
Române, 1967, p. 124. 

2Pentru dezvoltări a se vedea: Istoria filozofie moderne. 
Omagiu profesorului I.Petrovici, Vol. III, Bucureşti, 1938, 
p.170-182. 

3Ibidem, p. 176. 

4Pentru dezvoltări a se vedea Constantin Noica, 
Devenirea întru fiinţă, Editura Ştiinţifică şi Enciclopedică, 

Despre un mare dregător înmormântat 
la mănăstirea din Câmpulung, înainte 
de 1 septembrie 1640: Para mare paharnic 


Conf. univ. dr. habil. Claudiu NEAGOE, Universitatea din Piteşti 


Abstract: Decades ago Nicolae Stoicescu, historian of medieval studies, made a reference regarding 
a very interesting political figure from the 17h Century: the boyar Para. The present study aims to go further 
into the research of his life and political accomplishments, as the historical documents tells us that he was 
buried in the Campulung monastery, in the Argeș county. 

Keywords: Campulung, Para, Wallachian medieval institutions 


În Dicţionarul marilor dregători întocmit şi 
publicat de Nicolae Stoicescu în 1971, la pagina 222 
apare menţionat un boier pe nume Para, postelnic, 
paharnic şi apoi, pentru o scurtă perioadă de timp, 
mare paharnic, care a fost căsătorit cu Elina 
Creţulescu, fiica lui Vintilă din Baloteşti şi a Caplei, 
fata Caplei spătăreasa din Corbi şi Clăteştil. 
Informaţia legată de originea FElinei, soţia 
paharnicului Para, a fost obţinută de Nicolae 
Stoicescu, înainte de publicarea Dicţionarului său, 
de la istoricul şi genealogistul Dan Pleşia (1912- 
1997)2. Ea a fost preluată, relativ recent, şi de 
editorii vol. XXVII din colecţia Documenta 
Romaniae Historica, B. Ţara Românească3. 

Personajul amintit mai sus, Para paharnic, ne-a 
atras atenţia în mod deosebit pentru faptul că el a 
fost primul defunct înmormântat, după 2 mai 16309, 
ultima dată la care acesta a fost atestat 
documentar, şi înainte de 1 septembrie 1640, data 
la care jupâneasa sa a făcut act de danie mănăstirii 
din Câmpulung?. După unele opinii, mormântul 
acestuia s-ar fi aflat în naosul bisericii ridicată din 
porunca lui Matei Basarab, deasupra presupusului 
mormânt al lui Nicolae Alexandru?. Potrivit 
cercetătorului şi istoricului argeşean Spiridon 
Cristocea, Para paharnic nu ar fi putut fi 
înmormântat în biserica ctitorită de domnitor, atâta 
vreme cât acesta era în viaţă”. 

Aşa după cum bine se ştie, biserica cu hramul 
„Adormirea Maicii Domnului” de la Câmpulung- 
Muscel a fost ctitorită în jurul anului 1344 de 
Nicolae Alexandru, fiul voievodului Basarab I8. În 
1628, această biserică a fost grav afectată de un 
puternic cutremur, fapt consemnat în cele două 
pisanii din anii 1635-16369, precum şi în hrisovul 
domnesc din 10 aprilie 164710. Din porunca lui 

Matei Basarab, biserica domnească de la 
Câmpulung a fost refăcută din temelii între anii 
1635 şi 163811, ispravnic şi supraveghetor al acestor 
lucrări de restaurare fiind clucerul Socol 
Cornăţeanul12. 

Întorcându-ne la Para mare paharnic, după o 
atentă cercetare a documentelor istorice existente, 
astăzi suntem în măsură să facem unele precizări şi 
chiar să amendăm, în unele privinţe, scurta 
descriere făcută acestui boier de către istoricul 
Nicolae Stoicescu, în urmă cu mai bine de patru 
decenii. 

Înainte de toate, trebuie să precizăm faptul că 
Para apare atestat prima oară ca postelnic (10 
aprilie 160413 şi 8 decembrie 161714), apoi ca 
paharnic (20 noiembrie 1626)15 şi, pentru o scurtă 
perioadă, ca mare paharnic (10 iunie16 şi 11 iulie 
163217). Câţiva ani mai târiu, Para paharnic apare 
menţionat ca „ispravnic de la domnie” pentru 
rezolvarea unui diferend izbucnit între jupâneasa 
Maria, fata jupânesei Voica din Glăvăneşti, şi 
egumenul mănăstirii Snagov, Ignatie ieromonah, 
pentru o ocină în satul Cârciumari din judeţul 
Săcuienil8. De menţionat este şi faptul că jupan 
Para mai apare menţionat în documente ca fost 
mare paharnic şi, mai simplu, paharnic («după 11 
iulie» 163219, 10 aprilie 163320, 3 martie?l şi 1 
mai2?2 şi 23 iunie 163423, 5 ianuarie24 şi 7 iunie 
163725, 16 august 163826, 3 aprilie27 şi 2 mai 
163928). 

De-a lungul vieţii, Para paharnic a făcut o serie de 
tranzacţii funciare. Astfel, la 10 aprilie 1604, Para 
postelnic, jupâneasa sa Malama şi soacra sa, 
jupâneasa Zamfira, au dat ocina lor din Cârtojani, 
judeţul Vlaşca, preotului Stanciu, respectiv a patra 
parte din sat, din câmp, din apă, din pădure şi din 

siliştea satului. După cât se pare, cu ceva timp 
înainte de această donaţie, popa Stanciu dăduse cu 
împrumut lui Hrizea portar şi jupânesei sale, 
Zamfira, suma de 20 000 de bani de argint29. La 20 
noiembrie 1626, Para paharnic şi jupâneasa Malama 
dăruiau lui Enache partea lor de ocină de la 
Cârtojani, în Plasa de Jos, anume „a treia parte din 
câmp, pădure, apă şi din şezutul satului”30. În 
timpul domniei lui Matei Basarab, Para paharnic 
avea să achiziţioneze mai multe moşii. Astfel, după 1 
septembrie 1631 şi înainte de 31 august 1632, acesta 
a cumpărat ocină la Şerbăneşti, în judeţul 
Dâmboviţa, partea lui Oprea, fiul lui Bratu din 
Creaţa, „de într-o fune a treia parte”, cu suma de 1 
400 de bani de argint (aspri)3l. La 23 iunie 1634, 
Para fost mare paharnic avea să cumpere, tot cu 1 
400 de bani, de la Vasiiu, fiul lui Oprică din Creaţa, 
partea lui de ocină din satul Şerbăneşti, din judeţul 
Dâmboviţa, respectiv „4 fune de preste tut hotarul şe 
[...] de întru fune a tre parte de preste tut hotarul şi 





Biserica Negru Vodă, Câmpulung Muscel 





apa şi de în pădure şi în câmpu şi de în sileşti 
satului”32. Patru ani mai târziu, la 16 august 1638, 
Para paharnic a cumpărat de la Hamza din Creaţa 
partea lui de ocină din satul Şerbăneşti-Dâmboviţa, 
respectiv „a treia parte dintr-o funie, cu 7 galbeni şi 
jumătate”33. Ulterior, din cartea lui Matei Basarab, 
emisă la 3 aprilie 1639, aflăm că Para paharnic mai 
cumpărase, înainte de anul 1634, de la Tatu logofăt 
din Orbeasca, 300 de stânjeni în satul Jigorani, din 
judeţul Ilfov. Mai apoi, în anul 1634, Para paharnic 
a vândut aceşti 300 de stânjeni fraţilor Ghiuoca şi 
Pătru, negustori, cu suma de 50 ughi. Însă, cei doi 
fraţi nu i-au dat bani, ci i-au cumpărat lui Para 
paharnic, în cuantumul acestei sume, „ocină în sat la 
Şerbăneşti, lângă satul lui, de lângă Creţuleştii de pe 
Răstoacă”34. Ultima achiziţie funciară este 
înregistrată la 2 mai 1639, când Para paharnic 
primeşte, în contul unui împrumut de 40 de ughi 
acordat lui Stoica paharnicul, fiul lui Vâlcu clucerul 
din Dragomireşti, „150 de stânjeni de ocină den sat, 
den Cegani”, din judeţul Ialomiţa35. 

Tot pe baza documentelor, putem afirma astăzi 
că, în tinereţe, pe când era doar postelnic (1604- 
1617), jupan Para a fost căsătorit cu jupâneasa 
Malama36, fiica lui Hrizea portar şi a jupânesei 
Zamfira, fiica lui Radu Băleanu clucerul37. Ulterior, 
în perioada în care acesta a fost menţionat ca 
paharnic, mare paharnic şi fost mare paharnic 
(1626-1639), el s-a căsătorit cu jupâneasa Elina din 
Creţuleşti, judeţul Dâmboviţa3€. Din nefericire, nu 
dispunem de nicio mărturie documentară care să 
precizeze foarte clar originea acesteia. Prin urmare, 
nu putem confirma şi nici infirma astăzi opinia 
susţinută în trecut de istoricii Dan Pleşia şi Nicolae 
Stoicescu3%9. 

Cei doi soţi apar menţionaţi în Pomelnicul 
mănăstirii din Câmpulung (Manuscrisul C) astfel: 
„Para; Ecaterina monahia; Aceştea au dat sfintei 
mănăstiri moşia de la Creţuleşti”40. După cum se 
poate observa din această succintă mărturie, la 
scurtă vreme după moartea lui Para paharnic, 
jupâneasa Elina s-a călugărit, ea adoptând numele 
monahal de Ecaterina4l. 

Când şi în ce context a ajuns la Câmpulung, Para 
fost mare paharnic, este, astăzi, greu de precizat. Cât 
despre momentul în care acesta a trecut la cele 
veşnice, el nu poate fi plasat decât numai după data 
de 2 mai 1639, când este atestat pentru ultima oară 
documentar4?2, cel mai probabil între 15 august 
163943 şi 1 septembrie 164044. 

Despre moartea lui Para paharnic ne relatează 
chiar jupâneasa sa Elina, în actul de danie pe care îl 
face egumenului mănăstirii de la Câmpulung, 
Melchisedec ieromonah, la data de 1 septembrie 
1640. Din actul adus în discuţie aflăm că Para 
paharnic dăruise mănăstirii Câmpulung, cu hramul 
„Adormirea Maicii Domnului”, printr-o „scrisoare” 
întocmită înainte de moartea sa, „un sălaş de ţigani 
şi 100 de oi şi căruţa dumnealui cu 2 cai”45. În plus, 
el a mai lăsat mănăstirii „o stupină cu 40 de stupi şi 
5 iepe şi 4 boi”, făgăduind, totodată, egumenului 
Melchisedec suma de 100 de ughi, ca acesta să 
cumpere o moşie. 

Tot astfel, jupâneasa Elina găseşte de cuviinţă să 
dăruiască, pentru pomenirea soţului ei, mănăstirii 
de la Câmpulung, „unde zac oasele dumnealui”, 
satul Creţuleşti din judeţul Dâmboviţa, „cu casele cu 
grădină, cu moară, cu livezi şi cu tot venitul de 
preste tot hotarul [...], însă fără rumâni, că i-au 
iertat dumnealui la moarte”, precum şi o parte de 
moşie, aflată lângă satul Creţuleşti, „ci să chiiamă 
Ghimpaţi”46. 

Jupâneasa Elina mai consemnează faptul că, 

răposatul ei soţ lăsase cu limbă de moarte să se dea 
mănăstirii de la Câmpulung, în numele său, „un 
păhar de argint”, însă ea a vândut 2 pahare şi a 
cumpărat „o cădelniţă de argint 290 de dramuri”. 
Mai lăsase jupan Para paharnic vorbă jupânesei sale 
să dea şi domnitorului Matei Basarab „un păhar 
mare”, tot de argint, „de 300 de dramure”. Însă 
acesta „n-au vrut să-l ia”, astfel încât Elina l-a dăruit 
mănăstirii de la Câmpulung47. În partea de final a 
actului de danie, jupâneasa Elina face următoarea 
precizare interesantă: „Şi încă a fost făcut ş-alt zapis 
la sveata mănăstire pre această tocmeală ce scrie 
mai sus, iar pre vreme ci au arsu sveata mănăstire cu 
foc, ars-au şi zapisul mieu iar nu de tot, numai cât se 
cunoştia tot ce era scris. Şi pre acela înnoit-am 
acesta zapis [...]'48. Prin urmare, jupâneasa Elina 
mai dăduse un zapis de danie, la o dată anterioară 
celei de 1 septembrie 1640, însă acest act fusese grav 
afectat de un incendiu, produs, cel mai probabil, la 
sfârşitul anului 1630. 

Câţiva ani mai târziu, mai precis la 22 iunie 1647, 
Matei Basarab avea să dea egumenului Melchisedec 
carte de întărire pentru ocina de la Creţuleşti- 
Dâmboviţa, „însă de peste toată ocina două părţi, 
pentru că această ocină din Creţuleşti a fost dată şi 
miluită de Para paharnic la sfânta mănăstire de la 
Câmpulung pentru pomană şi pentru sufletul lui, 
încă de când s-au îngropat în această sfântă 
mănăstire”49. 

Clerici piteșteni în prima jumătate 
a secolului al XIX-lea (Il) 


drd. Octavian DĂRMĂNESCU 


Abstract: Pitești is an old Romanian town, being known for more than six centuries. It developed slowly 
as a center for commerce and for two centuries it played an important part in the country politics, as some 
of the Wallachian rulers stayed here from time to time. As a testimony to the towns importance, in the 17 
Century the “Sf. Gheorghe” Church was constructed. Several articles were wrote by historian Octavian 
Dărmănescu to illustrate its history. In this one, the author presents us a list with names of priets for several 


churches in Piteşti, in the XIXîh Century. 


Keywords: Pitești old churches, cultural heritage, lists of priests 


Continuăm din penultimul număr apărut 
(„Restituiri Piteşti”, anul XV, nr. 2 (44)/2017), şirul 
clericilor care au slujit în bisericile oraşului Piteşti în 
intervalul propus în titlu. Încă o dată, principalul 
aport istoriografic este depistarea lor pe perioada 
1832-1865 în Colecţia Registrelor de Stare Civilă a 
bisericilor din Piteşti existentă în arhiva Serviciului 
Judeţean Argeş al Arhivelor Naţionale. Toţi clericii 
care vor fi menţionaţi sunt preoţi, ceilalţi (diaconi 
sau egumeni) fiind menţionaţi expres -— la fel şi 
cântăreții („dascăli”). Anii menţionaţi sunt doar 
evocările din scripte, presupunându-se minimal că 
ei au slujit și mai mult în bisericile cărora 
aparţineau. În plus, după identificarea recentă a 
pomelnicului fostului metoc episcopal din centrul 
Piteştiului — care avea şi paraclisul „Buna-Vestire”, 
am fost obligaţi să introducem în listă şi pe preoţii 
răposaţi care, potrivit documentului datat 1820, au 
slujit aici, pe actuala locaţie a Casei de Cultură a 
Sindicatelor?. S-au folosit următoarele izvoare: 
pentru 1808, Şt. Berechet, Catagrafia episcopiei 
Argeşului în 1808, în „B.O.R.”, seria a II-a, anul XL, 
1922, p. 685; pentru 1824-1825, lon Ionașcu, 
Catagrafia eparhiei Argeş la 1824, Bucureşti, 1942 
; pentru 1833, pr. Marin M. Branişte, pr. Ilie 
Diaconescu, Catagrafia preoţilor din judeţul Argeş, 
la 1833, în „M.0O.”, anul XIII, 1961, nr. 5-6. Pentru 
perioada 1832-1865, după cum am menţionat la 
început, Colecţia Registrelor de Stare Civilă din 
cadrul S.J.A.A.N. Pentru ceilalţi ani, a se vedea 
trimiterile din subsol. Pentru anul 1838, Spiridon 
Cristocea, Orașul Piteşti în catagrafia din 1838, 
Editura „Ordessos”, Muzeul Judeţean Argeş, Piteşti, 
2011. 

Biserica „Sf. Treime” (1679, vechi metoh al 
mănăstirii Mihai Vodă, fostul schit Beştelei, acum 
biserică de mir): Dimitrie (arhimandrit, răposat în 
18053), Chesarie (1808, egumen), Nicolae (1808, 

preot de mir), Mihai (1808, preot de mir), 
Ionichie monah (răposat în 1813 şi îngropat aici+), 
Matei Geambaşu (1824, preot de mir), 
Georghie sin popa Costandin Cioranu (35 de 
ani în 1824; 1832, 1833, 1834 „Gh. Cioran 
duhovnic”; 1835, „Gh. Costandin”; 1837, „Gh. 
duhovnic”; 1843, „Gh. duhovnic”; 1844, 1845-1848, 
„Gh. duhovnic”; 1849-1853, „popa Gheorghe”; 1855- 
1861, „popa Gheorghe”; 1864-1865, „popa 
Gheorghe”), Matei (sin popa Manea Borlescu, 
30 de ani în 1824; 1833, 1834, „Borlescu”; 1835, 
„Matei Mihai”, probabil frate cu protopopul 
Dimitrie Mihail, coleg; 1837, 1843-1848), Hrizea 
(1825, „zapciu preoţesc, scutit, preot, 30 de ani”), 
Dimitrie erei, protopop (1832, Dumitru Mihail, 
„potropop”; 1834, „Dimitrie Mihail”; 1835, 1837, 
Dimitrie protopop, probabil „popa Dimitrie” din 
1854-1865), protopop Pătrașcu (1833), 
Dumitru (1833, paracliser), Tănase (1843, 1844, 
1845-1851, 1853), Dimitrie (1854-1865, probabil 
protopopul Dimitrie evocat mai sus), Ilie (inscripţia 
„ierei Ilie” pe o cruce funerară nedatată5). 

Schitul „Buliga”, (1745, hramul „Sf. Îngeri”, 
metoh al Sf. Mitropolii, dar cu enorie, biserică 
demolată de Prefectura Judeţului Argeş în 1899): 
diaconul Sima (ispravnicul bisericii, 17450) 
Partenie ieromonah (1786-1826, egumen), 
Hristea (1808, preot scutit), Matei (1808), Ioan 
Fulga (30 de ani în 1824; 1832-1834, „loan 
duhovnicul”), diacon Stan (1824, „sărac, 25 de 
ani”), Costandin („popa Costandin, bătrân, beteag 
de picioare, 60 de ani”, 1825), Meletie iconomul 
(1827-1829, egumen), Samuil Tărtăşescu 
Sinadon, ieromonah (egumen, 1829-1849, 
episcop locotenent de Argeş din 1845), 
Gheorghe Nica sin popa Costandin7 (1832- 
1865, mirodot din 1847, fratele egumenului Partenie 
), loan Niculescu („Nică”, foarte probabil cântăreţ 


15 — 


File de istorie 


- sau cel mult diacon în 1833 şi în 1844; hirotonit 
preot în 1855, „loan Niculescu”; slujeşte aici până 
moare, în 1878; fiul preotului Gheorghe Nica), 
Dumitru (1833), Gheorghe  Coculescu 
protopopul Piteștilor (epitrop, 1849-1850), 
Ioachim Câmpulungeanu (1850-1861, egumen), 
Filotei protosinghelul (1861-1862, egumen), 
Damaschin ieromonah  (1862-), Isidor 
ierodiacon (cântăreţ, 1863-1864), Petrache 
Gherghescu (cântăreţ II, 1863), Dimitrie 
Teodorescu  (paracliser, 1863), Gheorghe 
Florescu (cântăreţ II, 1864). Din 1863, schitul 
Buliga este transformat în biserică de mir. Totuşi, 
epitropul bisericii Buliga este egumenul de la 
Trivale, lerotei Nicolescu Trivăleanul (1863- 
1893). Ultimul paroh, Ioan Dragnea, nu poate 
împiedica demolarea fostului schit8. Acum, pe 
fostul amplasament al complexului monahal se află 
clădirile Muzeului Judeţean Argeş. 

Biserica „Sf. Voievozi” (1751, biserică de 
enorie aflată în cartierul Găvana II): monahul 
Macarie Lerescu (co-ctitor, 1751-1756)9, Radu 
(1824, „Radu erei”10), Radu (1824, diacon). 

Biserica „Sf. Ioan” (1728, din lemn, pe locul 
actualei unităţi de pompieri, mutată şi refăcută tot 
de lemn, pe actuala locaţie, în „gura Văii Stăncii”, în 
1806; pentru hramul corect, „Sf. Apostol și 
Evanghelist Ioan”, prăznuit pe 8 mai, a se vedea 
demonstraţia pr. Marin M. Braniştell): Barbul 
(1808; 181212, 1824, în vârstă de 55 de ani, 
protonotarie), Const(andin) (1808), Mihai 
(„Mihai sin popa Barbu ot Piteşti”, 1812)13, Ioan 
(diacon, nedatat, după 1800)14, Gheorghie (1824, 
în vârstă de 40 de ani), Badea (1824, în vârstă de 
40 de ani; 1832, 1833; 1834, „Badea Stoian” sau , 
Badea sin Stan”, „Badea Stanovici”, 
„Costantinovici”, „Stancovici”; 1836-1837, „Badea 
duhovnicu”; preot aici și în 1838, „Badea sin Stan”, 
etatea 60 de ani), Radu duhovnic (1824, în vârstă 
de 35 de ani; 1832), Nicolae Popescu din Optaşi 
(1825-1829, dascăl)15, Atanasie Popescu (1830, 
în vârstă de 16 ani şi jumătate, tocmit cântăreţ)10, 
Dumitru Popescu („sin protopopu Costandin”, 
1832, în vârstă de 16 ani şi jumătate, tocmit 
cântăreţ)!7, Tudor (1832; 1833, „popa Tudorache”; 
1834, „Tudorache Popescu”; 1836, „Teodor sin popa 
Badea”; 1837; 1838, când popa Tudorache, avea 27 
de ani18; 1844-1847 şi 1850, „popa Teodor”; 1848- 
1849, „Teodorache duhovnic”; 1859-1864, „popa 
Todu”, „popa Teodor”, „popa Teodosie”, „popa 
Tudor duhovnic”), Nicolae (1833; 1834, „Nicolae 
Popescu”, foarte probabil dascălul de aici evocat 

între 1825-1829; 1836, „Nicolae sin Ioan preotul”; 
1837 şi 1844-1849, „popa Nicolae”), David (1841), 
Anton (1844-1854, „popa Anton”; 1856-1864, 
„popa Antonie duhovnic”), Ioan Păunescu 
Iero(m)nim (1855-56, „preot Ioan Păunescu”; 
1857-1864, „preot Ioan Păunescu Ieromnim”, „preot 
Ioan Păunescu duhovnic”; 1862, preotul „loan 
Păun”19). 

Biserica „Sf. Nicolae” (rezidită de negustori în 
1812, demolată de Sfatul Popular Piteşti în 1962; o 
piatră de mormânt din 1708 coboară cu peste un 
secol existenţa ei în mijlocul Piteştilor medievali): 
Ion (i)erodiaconul piuigiu (170820), Dimitrie 
duhovnic, (179822, 1808, 180923, 1824; 1834, 
„popa Dumitru dohovnic”, bătrân acum, credem că 
doar invitat, deoarece în catagrafia din 1833 nu este 
menţionat ca preot oficial), Teodor (1808; în vârstă 
de 35 de ani în 1824; 1832, „popa Teodor 
duhovnic”; 1833 „Teodorache”; 1834, „popa 
Todorache dohovnic”), David (diacon, 1808; 
diacon şi în 1824, „sărac, beţiv, 45 de ani”), 
Constantin (diacon, 1808; „Costandin mirodot” şi 
„protopop de Arif” în 1824, ), Stan („diacon Stan sin 
popa Hristea, hirotonit 1825, apr. 18”), Ion 
Olteanu (1832 „Ion” sau „Ionu”; 1833 „loan”; 1834, 
„popa Ioan sin popa Dumitru”; 1836, „popa Ioan 
Olteanu”; 1838, „popa Ion”; 1845, „popa Ion”; 1846, 
„popa Ion Olteanu”; 1847-1850, „popa Ion” ), 
Teodor Braşov (1832; 1833, „Toader”; 1834, 
„popa Toader sin popa Braşov”; 1836, „popa Teodor 
Braşov”; 1852, „popa Teodor”; 1853, „popa Teodor 
duhovnic”; 1854-1858, „popa Teodor”), Bicu 
(diacon, 1833), Nicolae (1834, „popa Nicolaie”), 
David duhovnicul (184224, 1843; 1844, „popa 
David duhovnic”; 1845 şi 1847-1851, „popa David 
duhovnic”, 1846 şi 1852-1858, „popa David”, „David 
ierei”25), Radu (1844-1851), Voicu 
Costantinescu (1857; 1858-1864, „preotu Voicu 
Costandinescu”), Nicolae Mateescu (1857; 1858- 
1865, „preot Nicolae Mateescu”). 

Paraclisul metocului episcopiei Argeşului 
(hramul „Buna-Vestire”26): Daniil, Dionisie 
„eromonah”, Costandin preotul, Drăgan preotul, 
Preda preotul, Gheorghe preotul, Ioan preotul, 
Fota „deaconu”, Ioan preotu, Matei preotul, 
Tănase preotul, Ioan preotul, Niculaie preotul, 
Dum(,itru”; loc rupt), Vasile preotul, Hristea 
preotul, Costandin preot, Gheorghe preot, 
Gheorghe preot, Sima preotul, Muşa preotul, 
Ioniichie „monahul”, Sandul „dieaconul”, Nicula 
preot, Mihai preotul, Ioan preotul. 

Biserica „Sf. Vineri” (1817-1827, zisă şi a 
„Ungurelului din vale”, hramurile „Cuvioasa 
Parascheva” şi „Tăierea capului Sfântului Ioan 
Botezătorul”): Matache?7 (1820, cântăreţ), Stan 
(1832, 1833, 1838, 1841, 1845, 1865, „popa Stan”; 
1834 şi 1841, „Stan sin popa Hristea Longin”; 1836 
„popa Stan sin pop Hristea d(u)h(o)v(nic); 1844, 
1846-1849, 1856, 1864, „Stan duhovnic”), Ion 
Tabacu (1832, 1841, 1844 „popa Ion”; tot 1841, 
1859, 1864-1865, „popa Ioan sin popa Vişan”; în 
1844 apare pe pomelnic un preot, „loan de la 
Băjeşti”, probabil acelaşi; 1847-1863, „popa Ioan”), 
Ion Brânze (1832), Dobre Cârciumar(u) 
(1832), Pană Vlădim(ă)reanu (1832-1834, 1844- 
1846 „popa Pană”; 1833, „popa Pană ot Valea 
Mare”28; 1841 „popa Pan”), Vasile (1832), 
Tudorache (1833, diacon, „Teodor 
Gheorghe Dăscăleanu”; 1841, „diaconul 
Teodor sin popa Luca”29), dascălul 
Dimitrie Românişteanu30 (1846, 
dascăl), G. Tănăsescu (1857-860), 
Gheorghe Popescu Brădeanu (1862, 
paracliser31), Matei Ionescu (1863, 
„popa Matei”, 1864-1865, „preot Matei 
Ionescu”). 

Biserica „Sf. Ilie” (zidită în 1828): 
Ion Tomescu (1832; 1833, 1844-1865, 
„popa Niţă”, „popa Niţu”; 1834, „popa 
Ioan”, „popa Ioan Tomescu”, „popa Niţă 
Popescu Tomescu”, „popa Niţă sin 
Toma”; 1843, „loan Toma”; 1850, „Niţă | 
Toma”), Nicolae (1832, 1833; 1834,| 
1836-1857, „Nicolae duhovnic”; 1858- | 
1865, „popa Nicolae”), Nicolae (1833, 
cântăreţ), Tănase (1833, cântăreţ), Ion 
(1833, paracliser), Niţă Grăjdan (1834, 
„popa Niţă Grăjdan”, „popa Niţă 
Grăjdănescu”, „popa Niţă Popescu”; 
1837, „popa Ion Grăjdan”; 1838, „popa 
Nică”), loan Florescu (1836-1837, 
„popa Ioan Florescu”), David (1862, 
1864, „popa David”). 

Biserica Mavrodolu (1832, hramul 
„Uspenie  Prec(i)st(ei)”, „Adormirea 
Maicii Domnului”)32: Matei Mladneţ 
(1783)33, Atanasie (Mladneţ34%) 
(1808), Ivan Sârbul (scutit, 1808), 
Androne (1808; 1824 „Andronie 
duhovnic, 60 de ani”), Trandafir 
Predescu (1824, în vârstă 35 de ani; 

1832 şi 1837, „popa Trandafir duhovnic”; 1833, 
„popa Trandafir”; 1834, „popa Trandafir 
Predescu”;), Niculaie (1824, în vârstă de 30 de ani; 
1843, „preot Nicolae”; 1844 şi 1850, „preot Nicolae 
proistosu”; 1851, „popa Niculae duhovnic”; 1845- 
1846, 1849, 1852-1861, „preot Nicolae”; 1864-1865, 
„Nicolae Popescu”), Costandin sin Pătraşcu 
(1824, 30 de ani; fost protopop, popa Pătraşcu 
slujea în 1833 la „Sf. Treime”-Beştelei, conform 
catagrafiei din acest an; 1834, „popa Costandin 
Protopopescu”, „Constantin Popescu”; 1837 „popa 
Costandin protopop”; 1843, „protopop Costandin” şi 
„protopopul Costandin duhovnic”; 1844 şi 1848, 
„protopop C(ostandin) Hartofilax”; 1845-1846, 
„prot. Costandin”), Costandin (1824, „diacon 
Costandin sin popa Enache, 35 de ani”35; 1832, 

„popa Din Cusa”; 1833, „Dinu”; 1837, „popa Din sin 
popa Enaiche”), Ioan (1824 „diacon Ioan sin popa 
Ilie”, 25 de ani”, probabil viitorul popă Niţă din 
1855), Dinu cel mic (1833, „Dinu cel mic”; 1834, 
„popa Costandin Andronescu”; 1837 „popa 
Costandin”; 1843, „preot Costandin duhovnic”; 
1862, „preot Costandin”), Ghiţă (diacon, 1833), 
Anastasie (1843; 1844-1848, „preot Anastasie” sau 
„popa Năstase”), Mihalache Minescu36 (1843, 
cântăreţ, probabil diacon, viitor protopop; 1854 şi 
1857-1865, „preot Mihalache”; în 1841 un preot 
Mihai de la Mavrodolu se trece în pomelnicul de la 
Sf. Vineri37), Vasile (185411 Idem, Însemnări..., p. 
205. ; 1855, „Vasile sin popa Ene”), Niţă (1855, 
probabil diaconul Ioan din 1824, preoţit între timp), 
David (1856), Teodor (1856), Nicolae 
Vişineanu (1864). 


Note: 


1Drd. Octavian Dărmănescu, Consideraţii cu privire la 
originea unui pomelnic piteştean din 1820, în „Restituiri 
Piteşti”, anul XV, nr. 3 (45), pp. 10-11. Prezumăm obligatoriu 
zidirea metocului cu paraclis (în cazul în care nu este chiar 
biserica „Buna-Vestire”- Greci, datată 1564, transformată 
provizoriu în paraclis episcopal) începând cu 1793, anul 
înfiinţării acestei episcopii. Totuşi, aşa cum am mai 
atenţionat, acest metoc putea la fel de bine să fi fost metocul 
mănăstirii de la Curtea de Argeş, transferat noii episcopii. 
Aşadar, preoţii menţionaţi puteau sluji şi înainte de 1793, ca 
reprezentanţi ai mănăstirii. La fel, lista numelor de preoţi 
putea fi completată şi după 1820, potrivit obiceiului anistoric 
al copiştilor, care nu dădeau prea multe detalii. 

2Eugenia Greceanu, Ansamblul urban medieval Piteşti, 
Muzeul Naţional de Istorie, Bucureşti, 1982, p. 87. 

3Pr. Marin M. Branişte, Pr. Ilie Diaconescu, Pisanii, 
însemnări şi manuscrise din vechile biserici ale oraşului 
Piteşti (în continuare, Pisanii, însemnări...), anul XXIII, nr. 
5-6, Craiova, 1971, p. 400. 

4Constantin Bălan, Inscipţii medievale şi din epoca 
modernă a României — Judeţul istoric Argeş, sec. XIV-1848, 
Editura Academiei Române, București, 1994, p. 379. 

SPr. Marin M. Braniște, Pr. Ilie Diaconescu, Pisanii, 
însemnări..., p. 400. 

SConstantin Bălan, op. cit., p. 367. 

7Fratele egumenului Partenie Nica  Buligeanul, 
moldovean ca şi el. Fiul lui, preotul Ioan Nicolescu (Nica- 
Nicolescu), îi va urma la Buliga. Gheorghe Nica va muri în 
1890 la vârsta de 115 ani, fiind înmormântat în actualul 
cimitir al oraşului Piteşti. Soţia lui, preoteasa Maria, va muri 
peste o jumătate de an, în 1891, în vârstă de 120 de ani, vezi 
Pr. Marin M. Branişte, Schitul Buliga, un metoc în Piteşti al 
mitropoliei Țării Româneşti, în „M.0O.”, anul XVIII, 1966, nr. 
1-2, p. 66. 

Spate importante despre genealogia clericală a schitului 
Buliga au fost publicate şi în Pr. Marin M.Branişte, Partenie 


— 18 





Nica Buligeanul (1786-1827), în „M.0.”, anul XV, 1963, nr. 9- 
10. 

9Constantin Bălan, op. cit., p. 383. 

10[bidem, p. 384. 

11Pr. Marin M. Branişte, Câteva ştiri despre şcolile din 
oraşul Piteşti înființate pe lângă biserici înainte de 
Regulamentul Organic, în „M.0O.”, anul XVII, nr. 3-4, 1965, 
p. 175. 

12Jdem, Însemnări pe vechile cărţi de slujbă de la 
bisericile din Piteşti (în continuare, Însemnări...), în „M.O.”, 
anul XIII, 1961, nr. 1-4, p. 204. 

13Ibidem. 

14bidem. 

15Ibidem. 

16Ibidem. 

17 Ibidem. 

18spiridon Cristocea, Oraşul Piteşti în catagrafia din 
1838, Editura „Ordessos”, Muzeul Judeţean Argeş, Piteşti, 
2011, p. 102. 

19Pr. Marin M. Branişte, Pr. Ilie Diaconescu, Pisanii, 
însemnări..., p. 258. În Constantin Bălan, op. cit., p. 386 și p. 
392. 

20 Ibidem, p. 262. 

21Jdem, Însemnări..., p. 204. 

22[bidem, p. 204-205 

23Hirotonit preot aici în 1842, Ibidem, p. 205. 

24Constantin Bălan, op. cit., p. 378. 

25Spiridon Cristocea, Catagrafii din secolele XVIII-XIX 
ale unor mănăstiri şi schituri din judeţul Argeş, Editura 
„Ordessos”, Piteşti, 2013, p. 236. 

26pr. Marin M. Branişte, Pr. Ilie Diaconescu, Pisanii, 
însemnări..., pp. 404-405. 

27Ibidem. 

28/bidem. 

29Ibidem. 

30Ibidem, p. 404. 

3IDin păcate, a fost imposibilă atribuirea strictă a 
rangului de „protopop” vreunuia din cei trei preoţi 
"Costandin” ai intervalului propus. I l-am atribuit din oficiu 
preotului Costandin sin Pătraşcu, la rându-i protopop. 

321dem, Însemnări..., p. 205 (Vasile diaconu, ginerele 
popii Matei de la biserica „ot mahalaua de jos”, aminteşte 
despre socrul său; foarte probabil, şi el slujea aici). Acest 
preot dona o „Cazanie”, ediţia Bucureşti, 1768, bisericii unde 
slujea. Cu această ocazie aflăm şi numele lui de familie, 
"Mladneţ”, vezi Idem, Pisanii, însemnări..., p. 404. 

33Preotul Matei Mladneţ de la biserica ante-Mavrodolu, 
când dona Cazania mai sus menţionată, enumera printre 
rude şi pe popa Atanasie, ceea ce ne îndeamnă foarte sigur 
spre o relaţie de sânge cu acest "Atanasie” evocat în 
Catagrafia din 1808. 

34Popa Enache din Ostroveni era evocat în 1837 ca 
slujitor la biserica „Buna-Vestire”-Greci. Dacă acesta este 
preotul Enache din trimitere, înseamnă că el a avut doi fii, 
Constantin („Dinu cel mic”) şi Vasile (preoţit în 1854) la 
biserica Mavrodolu. 

35Pr. Marin M. Braniște, Însemnări..., p. 205. 

36Idem, Pisanii, însemnări..., p. 403. 

37Idem, Însemnări..., p. 205. 

Relaţiile transilvano-spaniole 
în perioada 1618-1648 

Abstract: În the modern age in Europe a great political and military conflict emergea: the 30 years war. 
It shifted power from one country to other and shaped the geopolitics of Europe during that period of history. 
Old alliances disappeared, new ones were formed. This is the case with the political relations between 
Spain and Transilvania. In this study a brief overview to the historical sources we have at disposal in order 


to understand this war. 


Keywords: 30 year war, political alliances, Transilvania, Diego de Estrada, Bethlen 


Relaţiile transilvano-spaniole constituie un 
subiect destul de puţin dezbătut în comparaţie cu 
alte teme, motiv pentru care înainte de a trece la 
analiza noilor date şi informaţii inedite descoperite, 
este de dorit să readucem în atenţia cititorului 
detaliile de care dispunem în prezent. Atunci când 
facem referire la relaţiile transilvano-spaniole, 
indiferent de perioadă (desigur că în cazul de faţă ne 
vom referi exclusiv la perioada 1618-1648), nu 
putem să nu îl menţionăm pe istoricul Eugen 
Denize, cel dintâi istoric care a întreprins o cercetare 
mai detaliată asupra subiectului. Studiile sale, 
concretizate prin apariţia a două cărți importante?, 
au dus, aşa cum este normal, la iniţierea unei noi 
direcţii de cercetare, însă au avut preponderent un 
caracter general. Perioadei 1618-1648 nu îi este 
dedicat un capitol special în niciuna din cele două 
cărţi, dar tema este tratată tangenţial. Astfel, de la 
Eugen Denize aflăm că „declanşarea războiului de 
treizeci de ani (...) a diminuat considerabil 
posibilitatea stabilirii unor contacte româno- 
spaniole, iar participarea Transilvaniei la acest 
război alături de tabăra antihabsburgică a adus un 
element nou, de ostilitate şi antagonism care nu 
existase până atunci în aceste raporturi”3. Într- 
adevăr, confruntarea din 1618-1648, care pentru 
Spania s-a încheiat definitiv după pacea Pirineilor 
(1659) a marcat o cotitură puternică în ceea ce 
priveşte legăturile dintre Transilvania şi Spania, cele 
două teritorii devenind, după o îndelungată 
colaborare militară, inamici pe faţă. 

Victoriile lui Bethlen din Ungaria au provocat 
îngrijorare în Spania, astfel încât, la 20 martie 1620, 
consilierul Godofredo Riquez îi scria lui Filip al III- 
lea arătându-i cât de necesară ar fi fost trimiterea 
unei sume de bani regelui Poloniei, care ar fi putut, 
cu ajutorul lor, să intervină în Ungaria şi să-l alunge 
pe Bethlen, propunerea fiind aprobată de Consiliul 
de Stat la 15 aprilie4. Legăturile lui Bethlen cu 

Spania au fost tulburi şi neliniștite, în concordanţă 
cu caracterul dificil al principelui, aşa cum l-au 
înfățișat oamenii din apropierea lui, precum 
nelipsitul Diego de Estrada. Dincolo de 
confruntările din Europa centrală, Bethlen a 
întreţinut cu Spania anumite relaţii economice: în 
1626-1627 principele transilvan a trimis o misiune 
în mai multe ţări din Europa apuseană, sub 
conducerea nepotului său, Petru Bethlen, ce avea 
drept scop stabilirea de legături de prietenie şi 
comerciale cu regii, principii şi domnii din aceste 
țări; misiunea lui Petru Bethlen a ajuns şi în Spania. 
Pe drumul de întoarcere spre Transilvania, trecând 
prin Padova, aceeaşi misiune l-a recrutat pe Diego 
de Estrada pentru a intra în serviciul lui Gabriel 
Bethlen5. Concluzia lui Denize este că „în condiţiile 
în care, pe de o parte, Spania căuta să menajeze cât 
mai mult Imperiul otoman pentru a nu provoca o 
intrare a acestuia în războiul de treizeci de ani, iar pe 
de altă parte, principii Transilvaniei duceau o 
politică antihabsburgică, implicit antispaniolă, 
relaţiile româno-spaniole au încetat, practic, la 
mijlocul secolului al XVII-lea (...) Abia la începutul 
secolului al XVIII-lea, odată cu schimbarea de 
dinastie intervenită în Spania şi datorită puternicei 
ostilități manifestată de populaţia Transilvaniei faţă 
de instaurarea dominaţiei habsburgice, va reapare 
posibilitatea reluării legăturilor româno-spaniole, 
de data aceasta însă nu pe fondul luptei 
antiotomane, ci pe cel al luptei antihabsburgice0.” 
În urma consultării informaţiilor interesante 
revelate de Eugen Denize, chiar dacă puţine 
numeric, cercetările personale întreprinse în ultimii 
ani au scos la iveală informaţii noi, valorificate sub 
formă de monografii, capitole de cărţi sau articole. 
La rândul său, Alexandru Ciorănescu a publicat 
cu multe decenii în urmă una dintre monografiile de 
căpătâi privitoare la imaginea românilor în sursele 
de arhivă de la Simancas, Documente privitoare la 

istoria românilor culese din Arhivele din Simancas, 
lucrare puţin exploatată în general. Cele 765 de 
documente redate de Ciorănescu acoperă cu 
precădere perioada domniei lui Mihai Viteazul, ele 
începând însă în timpul domniei lui Carol V, când 
Transilvania lui Zâpolya intrase sub clientelă 
turcească, flancul împărăției germane, ce fusese 
încredinţat cu puţin timp în urmă lui Carol 
rămânând descoperit în faţa incursiunilor 
musulmane?7. Ponderea informaţiilor despre români 
în Spania a depins în mare măsură de perioadele în 
care tulburările produse în Ţările Române au avut 
repercursiuni asupra situaţiei generale a Imperiului 
otoman, putând interesa cercurile spaniole. 
Ciorănescu rezumă foarte bine interesele diverse pe 
care cele două părți le aveau: pe de o parte, regele 
Spaniei privea Muntenia şi Moldova ca două 
posibile focare de revoltă împotriva Imperiului 
otoman, în vreme ce principii români îl vedeau pe 
regele Spaniei, cel mai bogat monarh la vremea 
respectivă, drept o sursă potenţială de ajutor 
bănesc8. Chiar şi aşa, volumul de documente 


extrase de Ciorănescu nu cuprinde perioada 
răzoiului de treizeci de ani: prima parte a lucrării se 
încheie cu un document din 14 noiembrie 1616 
referitor la cedarea Lipovei şi Inăului de către 











Gabriel Bethlen la turci, în timp ce partea a doua 
debutează cu un document din 1738. Ciorănescu 
explică acest fapt susținând că “Sub Filip al IV-lea, 
atenţia Spaniei se depărtează de Orient, şi se 
întoarce mai ales spre împrejurările occidentale, în 
care contele duce de Olivares încearcă să mai dea o 
dată ţării sale strălucirea de odinioară. Ambasadorii 
încetează să mai trimită ştirile din Orient, pe care 
nimeni nu le mai cere. De aceea, veştile pe care le- 
am putut culege din miile de documente ce 
reprezintă corespondenţa lui Filip al IV-lea şi a lui 
Carol al II-lea cu trimişii lor la Veneţia și la Praga, 
sunt puţine și risipite”9. Așa s-ar explica, deci, lipsa 
documentelor spaniole cu privire la Ţările Române 
în diverse perioade istorice, dintre ele făcând parte 
şi războiul din 1618-1648. 

O analiză sumară a documentelor extrase de la 
Simancas creionează totuşi atmosfera din Europa cu 
privire la Transilvania în preajma izbucnirii 
războiului de treizeci de ani. La data de 16 aprilie 
1611, Baltasar de Zuiiiga îl informa pe Filip al al III- 
lea că Gabriel Bâthory, ale cărui tendinţe 
expansioniste erau bine cunoscute, dorea să 
cucerească Valahia şi să îl izgonească pe Radu 
ŞerbanI0. Ulterior, la 23 aprilie 1611, domnii 
Moldovei şi ai Ţării Româneşti cereau sprijin 
împotriva lui Gabriel Bâthory. 

În raportul din 6 august 1611, acelaşi Baltasar de 
Zuiiiga afirma că Transilvania reprezintă o 
problemă strategică pentru Ungariall. Opinia lui 
Cespedes y Meneses potrivit căruia Gabriel Bâthory 
domnea tiranic în Transilvanial? este întărită de 
unul dintre documentele reproduse de Ciorănescu. 
La 9 iulie 1611 se transmitea de la Viena că “Gabriel 
Bâthory tiraniza încă Transilvania”13. Documentele 
succesive redau coaliția şi victoriile obţinute 
împotriva lui Bâthory, precum şi nemulţumirea 
sultanului la auzul acestor veşti (6 august 1611 
Praga, 6 august 1611 Constantinopol, 13 august 1611 
Veneţia, 20 august 1611 Praga, 3 septembrie 1611 
Viena, 24 septembrie 1611 Viena). Documentele 
spaniole surprind luptele pentru putere şi diferitele 
numiri pe care Poarta le face în Ţările Române, 
semn al importanţei pe care orientările diverșilor 
domni le aveau din cauza felului în care puteau 
afecta relaţiile şi coaliţiile dintre state. 

Informaţiile extrem de reduse identificate de 
Ciorănescu la Arhivele de Stat Simancas ne-au atras 
atenţia, în sensul că am dorit să aprofundăm măcar 
una dintre multele perioade lacunare cu privire la 
relaţiile transilvano-spaniole, oprindu-ne la războiul 
de treizeci de ani datorită omogenităţii temei. Am 

ales să nu reluăm drumul deja bătătorit de 
Ciorănescu şi să ne orientăm spre alte categorii de 
surse, pe care le-am grupat în felul următor: surse 
de arhivă, cronicile și sursele literare (în cadrul 
acestei ultime categorii vom distinge între literatură 
istorico-politică şi literatură de tip beletristic). 

Sursele de arhivă sunt fără doar şi poate cele mai 
numeroase şi mai bogate în informaţie istorică, 
constituind totodată izvorul cel mai apropiat din 
punct de vedere cronologic de momentul în care s-a 
produs evenimentul istoric. În lucrările publicate 
anterior, am utilizat diverse astfel de surse, însă nu 
le vom cita aici, întrucât niciuna nu vizează războiul 
de treizeci ani, fiind axate, fie pe secolul al XVI-lea, 
fie pe a doua jumătate a secolului al XVII-lea. Având 
în vedere noutatea tematicii abordate, este poate 
normal ca “ceea ce ştim” despre 1618-1648 în ceea 
ce priveşte relaţiile transilvano-spaniole să fie un 
grup de informaţii extrem de restrâns. În urma 
cercetării diverselor arhive şi biblioteci spaniole, am 
identificat următoarele izvoare ce provin din 
categoria avizelor (avuvisi), cunoscute în limba 
spaniolă sub denumirea de „relaciones de sucesos” 
(„relatări de evenimente”): 


m Relaci6n de las cosas del imperio (Bruselas a 
30 de mayo 621), con licencia impreso en Sevilla, 
por Francisco de Lyra en la calle de la Muela, 1621. 

m Segunda relacin del estado de las cosas de 
Alemania, perdida y rota del conde palatino con los 
demăs herejes de su parcialidad, impresa con 
licencia del sefior conde de Pefaralda, asistente de 
Sevilla, por Francisco de Lyra, ao 1621. 

m Relaci6n enviada del conde de Tilli, capitân 
general del ejercito de su Cesărea Majestad a la 
Serenisima Infanta dofia Isabel, y a Madrid al 
embajador del Emperador, con carta de nueve de 
septiembre, de la victoria que alcanzâ contra el rey 
de Dinamarca en 27 de agosto de 1626, Sevilla, por 
Sim6n Fajardo, 1626. 

m Exortaci6n hecha al cristianisimo rey de 
Francia y de Navarra, Luis decimotercio; hecha 
con toda fidelidad, humildad, y verdad. Traducida 
de frances en latin y despues en castellano, impresa 
en la ciudad imperial de Augusta, con facultad de la 
Sacra Majestad del Emperador, ao 1626, por su 
original en Sevilla en la calle de la Sierpe, en la 
calleja de las Mozas, en el dicho ao. 

m Relaci6n de la liga que el emperador de 
Alemania y los principes, potentados y republicas 
catâlicas han instituido contra los rebeldes y demăs 
enemigos de nuestra fe catâlica, en Sevilla, por 
Sim6n Fajardo, en la calle de la Sierpe, ao de 1626. 

m Relacion en la que se da cuenta de las 
grandiosas presas que los navios de Dumquerque 
traen cada dia a sus puertos. Y la feliz victoria que 
el rey de Polonia ha tenido con los târtaros y 
transilvanos, en que les mataron mâs de sesenta 
mil hombres y quitândoles muchos despojos de 
importancia. Afio de 1626, En Sevilla con licencia 
del seiior don Luis Remirez de Arellano, teniente 
mayor de Sevilla. 

N Victoria que el marques de Espinola ha tenido 
en Inglaterra, entrando y saqueando la isla de 
Lycuria, y cogiendo en ella gran cantidad de 
ganado, y otras cosas. Yperdida del de Dinamarca 
y cmo salid herido en un brazo de un balazo a 
pedir socorro a su sobrino, el rey de Inglaterra, y 
muerte de su general, con licencia en Sevilla, ao de 
1627. 


Refăcând drumul pe care evenimentul istoric l-a 
parcurs din momentul producerii sale până la 
transformarea în produs cultural (prin intermediul 
literaturii de consum) ajungem la etapa constituită 
de receptarea evenimentului prin intermediul 
cronicilor. Numărul acestora este poate la fel de 
semnificativ ca cel al documentelor de arhivă, marea 
diferenţă constând însă în gradul mult mai mare de 
subiectivism pe care acest tip de sursă îl conţine. 
Dacă în cazul avizelor, acestea se limitează în 

general la înregistrarea evenimentelor fără a intra în 
prea multe detalii, în cazul cronicilor, ele se nasc, în 
general, ca rezultat al unei comenzi politice. Fie 
regele, fie un nobil aparţinând unei familii influente, 
îi încredinţează unui scriitor misiunea de a descrie 
un anumit eveniment/perioadă, care să se asocieze 
în memoria colectivă unui anumit tip de imagine. 
Despre războiul de treizeci de ani cronicile sunt 
nenumărate, ele incluzând şi multe referiri la 
Transilvania: 


m Pedro de Ribadeneyra, Tratado de la religiân y 
virtudes que debe tener un principe cristiano para 
gobernar y conservar sus estados, en Anveres, en la 
Emprenta Plantiniana, 1597. 

m Juan de Salazar, Politica espafiola, Logrofo, 
1619. 

m Giorgio Tomasi, Delle guerre et rivolgimenti 
del regno d'Ungheria e della Transilvania, con 
successi d'altra parte, Venezia, 1621. 

m Quinta parte de la historia pontifical a la 
Majestad catâlica de don Felipe IV rey de las 
Espafias y Nuevo Mundo, con licencia, impreso en 
Barcelona por Sebastiân de Cornellas, 1630. 

m Gonzalo de Câspedes y Meneses, Primera parte 
de la Historia de Felipe IV, Rey de las Espafias, 
Barcelona, 1634. 

E Juan Adam de la Parra, Conspiraci6n heretico- 
cristianisima (1634), Madrid, 1943. 

m Jos6 Pellicer y Tovar, Defensa de Espafia 
contra las calumnias de Francia, Venecia, 1635. 

m Jos6 Pellicer y Tovar, La fama austriaca, 
Barcelona, 1641. 

m Diego de Saavedra Fajardo, “Discurso sobre el 
estado presente de Europa”, Obras completas, 
Madrid, Aguilar, 1946. 

— “Corona gotica, castellana y austriaca”, 
Obras de Don Diego de Saavedra Fajardo, Madrid, 
Atlas, 1947. 

—  Locuras de Europa, Madrid, Anaya, 1973. 

m Enrico Caterino Davila, Historia de las guerras 
civiles de Francia, en Amberes, por Juan Bautista 
Verdussen, 1686. 

m Joseph Cassani, Glorias del segundo siglo de la 
Compafiia de Jesus, dibujada en la vida y en los 
elogios de algunos de sus varones ilustres en virtud, 
letras y zelo de las armas que han florecido desde el 
afio 1640, con licencia, en Madrid, por Manuel 
Fernândez, impresor de libros, 1736. 


În ceea ce priveşte sursele literare, distingem, aşa 
cum spuneam, între literatura istorică și beletristică. 

În cazul de faţă ne vom apleca atenţia cu precădere 
asupra literaturii istorice. În această categorie am 
inclus următoarele opere: 


m Copia literarum a Domino Georgio Chezio, de 
Khyma, interceptarum, et a Gabriele Bethlen, ad 
principem tartaricum scriptarum, de I Aprilis, 
anno 1621, Augustae Vindelicorum, apud Saram 
Mangiam viduam. 

m Francisco de Quevedo, Mundo caduco, în 
Obras de don Francisco Quevedo y Villegas, 
colecci6n completa, corregida, ordenada e ilustrada 
por don Aurelio Fernândez Guerra y Orbe, tomo I, 
Madrid, Imprenta y Estereotipia de M. Rivadeneyra, 
1852. 

m Fadrique Moles, Guerra entre Ferdinando 
Segundo, emperador romano, y Gustavo Adolfo, 
rey de Suecia, con privilegio, en Madrid, en la 
imprenta de Francisco Martinez, ao 1637. 

m Nouveau traite de geographie, tome III, qui 
contient la Hongrie, la Turquie en Europe, le 
Portugal et LlEspagne, traduit de Vallemand de 
monsieur Freder. Busching, a la Haye, chez Pierre 
Gosse Junior et Daniel Pinet, 1769. 


Analiza diverselor date și tipuri de surse despre 
Transilvania ne determină să afirmăm că, dincolo de 
sursele identificate de Ciorănescu, mai există şi 
multe altele care completează panorama creionată 
anterior. 

MOTORSPORTUL ARGEȘEAN 
SE CONJUGĂ LA... TRECUT (XV) 


ing. Nicolae COSMESCU 


Abstract: Presented for several years in this review, the memories about the great Romanian car race 
drivers, about the greatest races in Romania are meant to illustrate more and more of the Argeș County 
and the national car race history. Although racing seems like an individual sport, the reality is far different. 
No great car race driver would have succeeded at becoming a legend of this sport without the help of those 
in his team. These articles present all their stories. In this one, we will tell that of Setcar Racing and its 


achievements. 


Keywords: speed races, Setcar Racing, Renault, Cupa Dacia Nova 


De ce am lăsat pentru final echipa Setcar Racing 
Piteşti şi oamenii săi, e simplu. Pentru că aceasta a 
apărut foarte târziu în istoria perioadei la care ne 
referim, iar componenţii săi au fost printre ultimii 
care au adus titluri judeţului. E drept că nu pe cele 
mai râvnite, dar asta nu înseamnă că performanţele 
lor sunt mai prejos. Nicidecum! Un titlu de campion 
este la fel de valoros în orice disciplină ar fi obţinut. 
Cronologia însă ne obligă să încheiem cu... finalul. 


Spargerea monopolului 

În chiar primul an al înfiinţării “Cupei şanselor 
egale”, doi componenți ai fostei grupări piteştene 
Dacia Service Rally (ex-IATSA Piteşti) intuiseră în 
această competiţie ocazia reluării activităţii lor 
sportive. Nu-i vom numi pentru că în acest serial ne- 
am ocupat numai de performerii de excepţie. Le 
vom zice doar “ultimii mohicani“, după dorinţa 
unuia dintre ei. Sintagmă apărută încă de pe atunci 
în revista “Naţional Auto”, cea dintâi care a 
semnalat prezenţa unui nou team piteştean: Setcar 
Racing. A cărui constituire este strâns legată de cei 
doi. Chiar îşi datorează paternitatea acestora. 

Foști coechipieri cu ani în urmă, ei au simţit că 
furnizorul de piese care era Setcar ar avea nevoie de 
o imagine mai penetrantă în ochii beneficiarilor. 
Erau buni în domeniul lor, aveau tehnologii 
corespunzătoare, şi cu toate acestea vânzările 
începuseră să se plafoneze. Informaţie prețioasă, ce 
ajunsese în posesia celor doi. Cu ideea clară de a-i 
revitaliza comerţul prin angajarea firmei în 
competiţii, şi cu un proiect destinat atingerii 
scopului, cei doi au o întâlnire cu liderul acesteia. 
Care sesizează oportunitatea deosebită pe care i-o 
ofereau cursele şi îmbrăţişează fără reţinere 
propunerea “ultimilor mohicani”. Mai mult, preia 
direct și personal conducerea echipei. Ceea ce nu 

putea fi decât absolut benefic. Iar timpul îl va 
confirma pe deplin. 

Mai rămânea să-i convingă pe cei de la Procar 
Timişoara să renunţe la monopolul realizării de 
automobile Dacia Nova, cu specificaţia Cupei. Om 
cu o viziune largă, Dan Boboescu se arată a fi extrem 
de democrat şi le înmânează “caietul de sarcini” pe 
care trebuiau să le îndeplinească astfel de maşini. 
Iar odată cu acesta, privilegiul de a fi realizatorii 
propriilor autoturisme de concurs. 


Trei ani de foc 

Plini de entuziasm, băieţii şi noua lor echipă se 
apucă serios de lucru. Cele două Dacia Nova cu 
însemnele Setcar pe ele, o imensă “bulină roşie”, 
sunt gata într-un timp record, fiind imediat 
aruncate în focul luptelor. Să notam că în chiar 
primul ei an de existenţă, Setcar Racing va face o 
figură mai mult decât onorabilă, într-un campionat 
în care debutase cu ceva întârziere. La finalul 
acestuia, vom găsi echipa pe locul patru, o poziţie 
excelentă, dacă ţinem cont că în urma ei se afla 
însăşi campioana anului precedent. Iar mai sus n-ar 
fi putut spera. Acolo se aflau numele uriaşe ale 
momentului, echipe ce grupau crema pilotajului 
vremii: Dacia Racing Team, Monte Carlo Racing 
Team şi Autotehnica Bastos. Culorile ultimei dintre 
ele fiind purtate de Aur şi Nuță. Foşti componenți, 
cu puţini ani mai înainte, ai marilor echipe Dacia şi 
IATSA. 

La individual, lucrurile au stat şi mai bine: cel 
care era pilot (Voicu) s-a clasat pe locul secund în 
ierarhia “Cupei Dacia Nova“. Satisfacţia este cu atât 
mai mare cu cât mult mai jos, în clasamentul la care 
am făcut referire, se aflau doi foşti colegi de la 
IATSA: talentatul Topală şi strălucitorul altădată 
Mălăuţ! 

Pentru Setcar însă, anul următor va fi cel mai bun 
din întreaga, dar scurta sa existenţă: prinde 
podiumul la a treia sa treaptă! Performanţă posibilă 
întrucât celor două vajnice cupluri li s-au mai 
alăturat altele trei, cu braşovenii Dan Gîrtofan, 
Giinther Graef şi clujenii Borbely, tată si fiu! Dar 
aceştia nu erau angrenaţi în cupă. Succesul deosebit 
al lui Setcar nu a constat însă în acel loc trei, ci mai 
ales în cucerirea “cupei şanselor egale“, destinată 
echipelor. A fost momentul de apoteoză al acesteia. 

Din păcate, în anii ce vor urma nu va mai reuşi 
niciodată astfel de clasări de excepţie. Dar gruparea 
va termina mereu onorabil. Imediat lângă podium. 
În schimb, pentru sportivii săi vor urma două 
sezoane de splendoare absolută. Anul 1999 va fi, 
raportat strict la Setcar, anul lui Preda şi al 
navigatorul său (Drăghici). Aceştia ajung pe cea mai 
înaltă treaptă a “Cupei Dacia Nova“. O realizare 
superbă. O premieră argeșeană în domeniu. Dar cea 
mai mare performanţă a lor, care le-a permis accesul 
printre “premianţi”, a fost titlul de campioni 
naţionali ai clasei “N2”. Aici, ca și în clasamentul 
cupei, Setcar Racing a reuşit ceea ce se cheamă “o 
dublă”. Pe locul secund, în ambele ierarhii 





Autoturism al team-ului Setcar Racing Pitești, 
angajat în “Cupa Dacia Nova”. 


menţionate, s-a situat celălalt “mohican”, pilotul. În 
fapt, de atunci şi până va dispărea din statistici, 
Voicu va fi asociat în fiecare an altui navigator. Cel 
cu care a reuşit rezultatul carierei sale a fost C. 
Turbatu. În compania căruia va reedita succesul 
obţinut în anul anterior de colegii săi de echipă, 
cucerind şi el “Cupa Dacia Nova”. Dar şi titlul de 
campion naţional la aceeași clasă “N2”, în care erau 
admise maşinile lor. Ce a urmat după aceste sezoane 
euforice, nu a mai conţinut nimic semnificativ. Şi n- 
a mai existat niciun “va urma”. 


Un no comment... 
grăitor 

Iată-ne ajunşi, după un lung periplu printr-o 
istorie mai mult decât glorioasă, la capătul epopeii 
celei mai faimoase echipe de curse auto a României, 
din toate timpurile. Cea a uzinei Dacia, fără nicio 
îndoială! O echipă care decenii de-a rândul a fost 
stindardul automobilismului de pe aceste superbe 
meleaguri. Privită cu invidie sau adoraţie, “uzina“ 
făcea legea, furniza campionii absoluţi. Nu-i scăpa 
mai nimic din ce se putea câştiga. Dar a avut parte 
şi de o perioadă mai dificilă, de care tocmai am aflat, 
când ceilalţi, adversarii, au vrut să o marginalizeze, 

ba chiar să o scoată în afara legii. Şi de atunci, în 
ciuda super-mașinilor pe care le realizau, Necula şi 
oamenii aflaţi sub bagheta sa n-au mai avut acces la 
cele mai importante titluri naţionale. 

L-am întrebat odată, cu ocazia unei conferinţe de 
presă, “cât de Dacia este Dacia Nova de grupa H?“. 
Răspunsul n-a întârziat, şi a evidenţiat o altă calitate 
a sa, ce l-a ajutat să-şi conducă echipa în această 
lume eterogenă, eclectică, dar şi extrem de 
exclusivistă. A zis, “tot atât cât este Toyota, o Toyota 
Celica“. Trimiterea era evidentă. Viza “arma 
absolută“ a timpului acela, aflată în mâinile lui Titi 
Aur. Aici însă trebuie neapărat nuanţat. Dacă 
Toyota de concurs nu era una de serie, ea era totuşi 
o Toyota în toate “măruntaiele“ sale. În timp ce 
Nova de grupa H este Dacia Nova doar ca formă. 
Dessous-urile, în schimb, sunt haute couture, 
semnate de nume mari de pretutindeni. Ceva în 
genul acelui ARO care, cu mulţi ani în urmă, câștiga 


Memorii 


“Raliul faraonilor“ şi alte câteva curse off-road, 
condus de un francez. Şi în acel caz, doar caroseria 
amintea de ARO. Mai exact, forma ei. 

Ce le mai lipsea totuşi “Super-Novelor“ pentru a 
bate pe toată lumea? Ne-a spus tot Necula. Avea 
răspuns şi la această chestiune: “Ne lipseşte 
transmisia integrală şi armata de ingineri şi 
tehnicieni care realizează maşinile străine cu care ne 
batem“. Aici îmi rezerv dreptul la no comment. 

Maşinile de grupa H, realizate prin apelul masiv 
la tehnologiile “de afară“, erau printre vedetele 
curselor. Însă, spre ghinionul lor, evoluau într-o 
categorie proscrisă. Cât priveşte omologarea acestor 
adevăraţi monştri mecanici în grupa A, chiar şi 









Titi Aur, la momentul în care a câștigat “Raliul 
României”, din 1991. An în care a obținut 
primul său titlu, cu echipa IATSA Pitești. 

simplul gând la aşa ceva era o utopie grosolană. Ar fi 
necesitat cheltuieli exorbitante chiar şi pentru o 
uzină constructoare de autoturisme. Care atunci se 
afla în pragul unei noi ere: urma să aparţină 
grupului Renault. 


Stop motor! 

În această perspectivă ce părea deosebit de 
atrăgătoare,  cunoscându-se apetitul marelui 
constructor din Hexagon pentru sportul auto, dar şi 
excepţionalul know-how de care dispunea, sau 
savoire faire, pe limba urmaşilor lui Voltaire, Dan 
Necula a adoptat o poziţie de expectativă. “Nu avem 
o strategie valabilă pe tot anul, datorită mariajului 
cu Renault“. Necula, dixit. Şi aşteptându-l pe 
Renault, s-a preocupat de pregătirea unei Nove de 
1,6 litri, în vederea omologării. De data asta, nu mai 
putea fi vorba de componente sau bazamente de 
VW, de care erau tixite “Super Novele“. S-au avut în 
vedere componente de la Renault Maxi Clio, bien 
sir! Le mai trebuia doar un motor “pe care îl speram 
când ar fi venit francezii“. Aceştia au venit, au văzut 
despre ce e vorba, şi probabil nu le-a plăcut, fiindcă 
nu avea sigla lor. Dar desigur, altul a fost motivul 
pentru care n-au mai dat “verde“ continuării. Aveau 
o strategie de dezvoltare a firmei şi ea era mult mai 
importantă decât reclama făcută de curse, sau 
evidenţierea mai rapidă a hibelor tehnice din 
concepţie, sau viciilor de fabricaţie, prin intermediul 
întrecerilor. 

Nu s-a procedat cu brutalitate în stoparea 
activităţii. S-a avut în vedere chiar și o externalizare 
a ei, dar până la urmă... nu s-au mai auzit zgomotele 
virile ce creşteau adrenalina doar când se apăsa 
scurt, dar până la planşeu, pedala de acceleraţie. Ce 
slobozea vreo 280 de cai putere. În varianta cu 
restrictor! Liniştea s-a aşternut definitiv peste 
compartimentul de competiţii de la Colibași. 
Culmea, tocmai când se împliniseră trei decenii de 
prezenţă continuă pe traseele de concurs românești 
şi al unei părţi a lumii. Atunci, în toamna lui 1999, 
s-a sfârşit istoria acesteia. Dar a făcut loc legendei. 


Aide memoire 
De-a lungul episoadelor precedente aţi avut 
ocazia să faceţi cunoştinţă cu numele mari care au 
adus glorie sportului auto argeşean plasându-l, în 
perioada în care au activat în diversele grupări din 
judeţ, într-o poziţie dominatoare pe plan naţional. 
Se impune, totuşi, separarea apelor. Altfel spus, 

împărţirea celor trei decenii în două perioade 
distincte: 1969-1993 şi 1994-1999. În prima, de 
departe cea mai strălucitoare, au evoluat piloţi 
deveniți mituri, precum M. Ilioaea, fraţii Morassi, I. 
Olteanu, Șt. Iancovici, A. Bellu, N. Grigoraş, V. 
Nicoară, L. Balint, Şt. Vasile, Gh. Urdea. I. Mălăuţ, 
Gh. Preoteasa. Și nu am avut în vedere decât pe cei 
care au cucerit titluri majore. Cu 2-3 excepţii, aceştia 
şi-au încheiat activitatea în echipele de pe aceste 
meleaguri. 

Unul dintre conducătorii echipei de la Colibaşi, 
Zărnescu, a sintetizat cel mai bine perioada anilor 
'80: “Am făcut ce am vrut. Ce curse am vrut şi când 
am vrut. Şi le-am făcut foarte bine“. 

Anii din urmă au fost mai săraci în valori sigure. 
Îi putem evidenția pe Gollner (campion absolut, dar 
nu cu Dacia Racing Team), Constantin Rusu, și pe 
cei care vor ajunge în prim-plan, dar mult după ce 
timpul se terminase pentru marile echipe argeşene, 
B. Marişca, D. Gîrtofan. 

Tot în prima perioadă, cu precădere la IATSA, au 
mai evoluat foşti campioni precum M. Costinean, F. 
Nuță (campion absolut în 1985), dar şi D. Toma, G. 
Grigorescu, C-tin Aur. Cei trei, cu C.V-uri. virgine la 
data respectivă. Ei, aceştia din urmă, vor fi cei dintâi 
în anii care vor urma. Vor domina la fel de categoric 
competiţia regină a motorsportului autohton, 
raliurile. Şi-au adjudecat nu mai puţin de 51 de 
titluri individuale! Dar trebuie neapărat să 
evidenţiez că primul titlul al fiecăruia a fost cel 
cucerit cu echipa IATSA, în îndepărtatul an 1991! 

Dintre toate aceste valori cardinale, cel mai mare, 
cel mai titrat, pilotul care a învins în cele mai multe 
raliuri este de departe Constantin Aur. Mult mai 
cunoscut sub numele de “Titi”Aur. Mai bine de 
jumătate din succese le-a obţinut alături de Dumitru 
Boboescu. Un cuplu format absolut întâmplător. 
Iată-i culisele! 


Destinul 


trecea prin parcare 

Când Aur a trecut la Dacia Service Rally (fostă 
IATSA), diferenţa dintre cei doi ocupanţi ai Peugeot- 
ului 205GTi 1.9, proprietatea lui “Titi”, era una 
flagrantă. Motiv pentru care, deşi i-am transferat pe 
ambii, m-am angajat să-i găsesc un alt navigator. 
Acum se ştie întreaga derulare a operaţiunii: 
Ionescu, Runcan, Boboescu. Trei raliuri, trei 
copiloţi! Dacă primii doi s-au dovedit a fi doar 
conjuncturali, ultimul dintre cei nominalizați va 
deveni pentru bârlădean “copilotul perfect”. De 

aceea, cred că este interesant să aflaţi rolul jucat de 
întâmplare în ajungerea la această formulă 
câştigătoare. 

În acel an 1991, raliul de la Cluj era deosebit de 
important, Aur având încă serioase şanse la titlu. O 
victorie acolo l-ar fi metamorfozat în virtual 
campion absolut. Aşa încât, am făcut apel la un 
navigator de calibru. Localnic al etapei, cum se mai 
zice. ÎL numesc aşa pe Adrian “Didi” Popovici. 
Despre care aveam o impresie extraordinară încă de 
pe timpul când concura pentru noi. După 
aranjamentul telefonic făcut cu acesta, cei doi s-au 
întâlnit, s-au cunoscut şi au început 
antrenamentele. Dar odată cu acestea au reapărut şi 
eternele probleme cauzate de vârsta Peugeot-ului. 
Ce au necesitat vizite repetate pe la atelierele de 
service. Al căror parşiv efect secundar a fost 
agasarea clujeanului. Popovici şi-a închipuit, 
probabil, că nu are altă misiune decât să se urce în 


maşină. Aşa că, după înscrierea ÎN pa 


concurs a echipei, la o întâlnire ce a 
avut loc în parcarea unui superb | 
hotel din localitate, Adi are proasta | 
inspiraţie să protesteze pentru 
efortul depus. Cel extrasportiv, | 
necesitat de repararea maşinii. 
Adept al principiului “disciplina |. 
înainte de toate”, şi deranjat că nu 
apreciase şansa ce i se oferea de a 
reveni direct în prim-plan, nu am 
avut nicio plăcere în a-i asculta 
întreaga divagaţie cu iz lamentar- 
acuzator. Drept urmare, i-am cerut 
unui colaborator să meargă de 
urgenţă la secretariatul cursei şi să-l 
înlocuiască pe nemulţumit cu... 
Dumitru Boboescu. “Bebe”, pentru 
apropiații săi. Un navigator a 
bucureştean, care făcuse câteva 
curse pentru noi, alături de Mugurel 
Mina, dar fără rezultate relevante. 
Atunci, mă rugase să-l iau la] 
asistenţă. Nu l-am refuzat. S-a | 
dovedit că nu s-a greşit, el devenind | za 
soluţia ieşirii "din criză”. Acestea au | 
fost culisele constituirii celui mai | 
titrat cuplu ale ultimelor decenii. | 
Altfel, poate că istoria ar fi fost alta. 





a 


. 





Monument istoric, 
Casa Pretorian-Tudosescu, 
începutul sec. XX 

Majoritatea aspectelor mai “suculente” citite de-a 
lungul acestui serial sunt informaţii ce ţin de culise. 
Pe care amatorul de sport auto nu are cum să le 
cunoască din mijloacele de informare în masă. Însă 
ele contribuie din plin la crearea miturilor. 

Întâmplări ce frizează culisele au fost mult mai 
multe. Nu puţine rezultate, la orice nivel, au fost 
rezultatul unor “manevre” nevăzute. Ştiute doar de 
câţiva, cei direct implicaţi. Cărora, după ce au trecut 
suficient de mulţi ani, le mai “scapă”. Ele sunt bune 
de povestit la gura sobei, nu de scris. Motivul: nu se 
pot proba! Deci nu se poate afirma nimic! Aşa încât, 
vom pune punct apelând la celebra replică 
hamletiană, “...iar restul e tăcere...”. 

Recenzii 


Dialoguri și meditații 
literatură, muzică și 


Diaconescu 


(1) 


Motto: Scrisul nu este numai o chestiune de vocaţie, o artă greu 
inefabilă, o mărturisire necesară, cum s-a spus, ci şi un act de voinţă 
aspră, mereu reluat. El presupune atribute ale personalității care sunt de 
ordin extraintelectual şi extraliterar: îndârjire, putere de muncă, o bună 
organizare a etapelor unor proiecte, experienţă, convingere neabătută 
că este necesar să afirmi ce te preocupă, capacitatea unei minime 
evaluări autocritice şi obiective, inclusiv tăria sufletească de a admite că 
unele dintre lucrurile asupra cărora ai stăruit lungi perioade de timp n- 
au ieşit aşa cum ţi-ai fi dorit. În definitiv însă, o astfel de stare este trăită 
nu numai de un scriitor, oricine şi oricum ar fi el, ci şi de oricare dintre 
semenii noştri angajaţi într-un proiect. Lumea se îmbunătăţeşte, se 
înfrumusețează şi se spiritualizează prin contribuţiile creatoare ale 
fiecărei persoane în parte şi ale oamenilor de pretutindeni, laolaltă. De 
aceea, teologia morală şi antropologia creştină ortodoxă afirmă că 
lumea întreagă se ameliorează evolutiv şi se spiritualizează prin om, 
care este preot al creaţiei. Cred că e bine ca măcar uneori, atunci când 
se aşează la masa de lucru, în faţa paginii albe, un scriitor- oricum ar fi 


metafizice despre 
ică şi artele plastice- Mihail 


dr. Marin TOMA 


de explicat, 
| DL. 














el- să-şi amintească de imensa lui responsabilitate ca preot pe pământ al creației 


divine (Mihail Diaconescu). 


Acum mai mulţi ani, pe vremea în care încă eram 
un novice în tot ceea ce ţine de istoria culturii, 
istorie culturală, cultură şi civilizaţie, precum şi alte 
concepte cum sunt viață cotidiană, modele 
culturale, microistorie etc., căutam cu frenezie să le 
înțeleg, să le pot simţi, recunoaşte, caracteriza, 
eticheta şi arhiva în aşa manieră încât să nu mai 
aibă secrete pentru mine. Nu am ajuns încă, din 
fericire, să realizez acest deziderat mai vechi. Cele pe 
care mi le-am însuşit din cercetarea istoriei, a 
literaturii şi a altor discipline cu care istoria se mai 
unește adesea mi-au permis să adâncesc misterul şi 
să sporesc fascinația. Mai târziu am devenit şi mai 
interesat de asocierea dintre cercetarea istoriei şi 
cea a emoţiilor; am ajuns să privesc cercetarea 
prezentului oamenilor care au trăit în trecut, aşa 
cum admirabil preciza într-un discurs istoricul loan 
Aurel Pop, cu alţi şi alţi ochi, neuitând vreodată să 
ţin cont de faptul că toate faptele îşi au originea în 
acţiunile umane, la baza cărora stau mereu şi mereu 
emoţii. 

Fără doar şi poate, de opera scriitorului Mihail 
Diaconescu mă leagă emoţiile. Mihail Diaconescu 
nu cântă, nu este muzician. Chiar dacă unul dintre 

marile sale romane, "Marele Cântec” este scris 
pentru a prezenta publicului figura lui Ioan Căianu- 
Walachus, cel ale cărui compoziţii muzicale se mai 
pot asculta şi astăzi pe scenele lumii (poate cea mai 
cunoscută de noi fiind înregistrarea datorată lui 
Doru Popovici). Mihail Diaconescu are atâta putere 
de a emoţiona prin scrisul său încât îţi poate împărţi 
felul în care te raportezi la tine însuţi, la istorie, 
literatură, la ceilalţi în înainte şi după lecturarea 
scrierilor sale. Cărţile sale pot fi citite şi recitite după 
o perioadă de timp tocmai pentru a le descoperi 
sensuri şi idei neobservate înainte. Prezentul studiu 
va face referire la unul dintre volumele sale recente, 
Dialoguri şi meditații metafizice despre literatură, 
muzică şi artele plastice, apărut în anul 2015 la 
Editura Gutenberg, Bucureşti şi pentru că ne 
permite să facem călătorii scurte în universul 
întregii opere diaconesciene. Nu întâmplător am 
menţionat înainte curentele de istorie culturală, 
care fac trimit către antropologie şi care îşi propun o 
cercetare pluridisciplinară a istoriei. Pe prima 
copertă a cărţii este prezentat desenul lui Alexandru 
Bercaru intitulat Meditaţia, după un model 
aparţinând lui Cesare Ripa- o xilogravură apărută în 

Padova începutului de secol XVII. Aici mediaţia îşi 
găseşte surse în poezie, teologie, filosofie, logică şi 
literatură. Volumul cuprinde 13 interviuri luate în 
timp scriitorului de către oameni de cultură români, 
având diferite preocupări intelectuale, precum și un 
studiu care abordează critic viziunea lui Eugen 
Lovinescu despre literatură, cultură şi relaţiile 
dintre cele două. 

Interviurile publicate aici sunt o sursă aproape 
inepuizabilă de cultură şi oferă cititorului mai multe 
înţelesuri, sensuri și idei despre rostul omului. Sunt 
dialoguri care relevă elemente noi din istoria scrierii 
unor romane care au făcut la rândul lor istorie: 
Marele Cântec, amintit mai sus, Speranţa- roman 
care aduce în lumină actul sacru al unirii de la 1859, 
împreună cu câteva figuri istorice ale momentului 
(Grigore Alexandru Ghica al X-lea, Dionisie 
Romano, arhimandritul Iosafat Snagoveanul) şi 
despre care Mihail Diaconescu, menţionează, 
printre altele: 

Vă atrag respectuos atenţia că, în conformitate 
cu teologia morală ortodoxă, speranţa este alături 
de credinţă şi dragoste, una dintre sublimele virtuţi 
creştine. Ele sunt numite teologice, în sensul că sunt 
puse în om de Dumnezeu însuşi. 

De asemenea, în dialogurile metafizice 
descoperim detalii despre romanul Sacrificiul, o 
operă închinată spiritului românesc care a făurit 
marea unire de acum un veac; regăsim referiri în 
dialoguri la memoria afectivă, la sublim, la rolul 
metafizic al arhitecturii, desenului şi a gravurii 
(ilustrat admirabil în lucrarea Lainici. Capodoperă 
a artei româneşti şi europene, în care autorul 
creează şi un portret cu valenţe nepieritoare 
genialului Grigore Popescu-Muscel); descoperim 
prezentări lucide şi argumentate cu privire la rostul 
culturii, la nevoia de identitate culturală într-un 
context european, despre nevoia de sacru si sublim. 
Despre scrierile lui Mihail Diaconescu s-a scris că 
ele reprezintă un concept unitar: fenomenologia 
epică a spiritualităţii româneşti. 

Pus cumva în situaţia de a înţelege ce separă 
cultura de civilizaţie, acum mai multă vreme, 
mergând pe urmele explicaţiilor lui Norbert Elias, 
valabile, în special, pentru situaţia Germaniei în sec. 
al XIX-lea, căutând modelele culturale ale Ţării 
Româneşti în sec. al XVIII-lea, m-am întrebat şi eu: 
ce este/ce era specific românesc? Care este acel 
element de unicitate care ne diferenţia în raport cu 
ceilalţi? O perioadă de timp mi-a fost imposibil să îl 
identific, să îl descopăr în sursele istorice. Oamenii 
interacționează unii cu alţii, influenţele sunt 

continue şi graniţele culturale inexistente. Studiind 
fenomenele excepţionale ale acelor vremuri 
(incendii, inundaţii, cutremure, epidemii etc.) am 
găsit însă ceva ce m-a făcut să înţeleg că raportarea 
la sacru poate fi acel element căutat. Românul 
obişnuit îşi construia viaţa în jurul bisericii și în 
jurul lui Dumnezeu. Evenimentele au loc în postul..., 
în ziua sfântului...; ele se întâmplă din cauza 
păcatelor oamenilor. Salvarea poate veni doar prin 
mila Domnului. Chiar şi în "mai modernul” secol al 
XIX-lea, precizarea zilelor când au loc unele 
evenimente excepţionale este însoţită de 
corespondentul său religios. Prin urmare, încă de 
atunci, am considerat că dacă îl scoţi pe Dumnezeu 
şi Biserica Ortodoxă din istoria românilor, atunci nu 

mai poţi vorbi nici de români, nici de o istorie bazată 
pe toţi pilonii ei fundamentali. 

Și cu ce bucurie am devorat mai târziu acele 
pagini din cărţile lui Mihail Diaconescu care 
descriau aceste legături spirituale românești 
(extraordinare, de altfel, sunt portretele oamenilor 
bisericii din romanul Sacrificiul). Întrebat în unul 
dintre interviuri despre existenţa unei chei pentru a 
înţelege romanele sale, Mihail Diaconescu 
răspunde: 

Cine vrea să înțeleagă în profunzime cele zece 
romane semnate de mine, despre care eu spun că 
formează fenomenologia epică a spiritualităţii 
române este obligat să pornească nu numai de la 
lectura lor integrală, ci şi de la teologia dogmatică 
ortodoxă, în special de la scrierile părintelui 
Dumitru Stăniloae, pe care am avut bucuria să-l 
cunosc personal, ale lui Nichifor Crainic, care 

pentru mine este un model literar, civic şi moral 
sublim, ale marelui savant patrolog Ioan G. 
Coman, dar şi de la convingerile care susțin şi 
orientează scrierile lui Hegel, Fichte, Schelling, 
Schleiermacher şi Brentano. Scrierile acestor mari 
personalităţi ale culturii române şi germane mi-au 
oferit temeiuri pentru aspiraţiile mele epice, 
teoretico-estetice şi istorico-literare, dedicate 
raporturilor dintre fenomen şi esenţă. 

(...) Altfel spus, esența spiritualității româneşti, 
ca îmbinare de eroic, tragic, moral, sacru, 
misionar şi sublim impune în mod necesar ca 
romanele care o evocă să fie concepute şi realizate 
sub forma unor parabole epice de mari proporții. 

Demne de remarcat sunt şi paginile dedicate de 
scriitor rolului istoriei atât ca fundament al 
societăţii umane, cât şi sursă documentară fără de 
care romanele sale nu ar fi fost posibile. Evocând 
personalitatea lui Grigore Alexandru Ghica al X-lea, 
eroul romanului Speranţa, Mihail Diaconescu 
reiterează ideea conform căreia istoria este o 
manifestare a memoriei individuale şi colective. 

Intervievat de Rodica Lăzărescu despre cult, 
cultură şi câteva dintre lucrările sale, dintre care 
sunt amintite Istoria Literaturii Dacoromane, ca 
model care să ilustreze metoda folosită în scrierea sa 
(un alt exemplu al pluridisciplinarităţii cercetării 
istorice) şi mai ales Depărtarea şi timpul, roman 
care evocă figura lui Dionysius Exiguus (prezentat în 
anii săi de tinereţe), Mihail Diaconescu consideră că 
pentru el să fie considerat datorită scrierilor sale un 
apologet al ortodoxiei este o datorie intelectuală şi 
morală. Aceste convingeri au stat şi la baza 
elaborării lucrărilor monumentale intitulate 
Prelegeri de estetica Ortodoxiei şi Teologia 
ortodoxă şi arta cuvântului. Introducere în teoria 
literaturii. Mihail Diaconescu subliniază: 

Este evident faptul că orice autentic act de 
cultură este realizat ca expresie a cultului religios. 





Prof. Univ. Dr. 
Mihail Diaconescu 


î Prot ini ii 
Mihail Diaconescu 











Li . Li 

ISTORIA LITERATURII Lainici 

DACOROMANE : 

E Capodoperă a artei 
ii în rfene-aa româneşti şi europene 





— 30 








Relaţia  cult-cultură fundamentează toate 
realizările artistice, ştiinţifice, filosofice şi morale 
din istoria umanităţii. Ceea ce unii autori produc în 
afara acestei relaţii este pseudocultură, subcultură, 
anticultură,  noncultură. Fără dimensiune 
spirituală, cultura nu poate exista. 

Demne de remarcat sunt şi paginile de interviu 
care analizează problema identităţii; sunt aici 
referiri la individual și colectiv, la ce reprezintă 
persoana, plecând mai ales de la cele trei ipostaze 
ale lui Dumnezeu. Tot astfel, Mihail Diaconescu 
analizează şi identitatea colectivă, precum şi criza de 
identitate, felurile în care se manifestă şi problemele 
pe care un asemenea fenomen le poate reprezenta 
pentru istoria unei naţiuni. Despre identitatea 
persoanei ca evoluţie, Mihail Diaconescu 
precizează: 

Întrebarea fundamentală la care este chemată 
să răspundă problema pe care o numim identitatea 
personală este legată de modul cum ne apare un om 
într-un anume moment, dar şi de-a lungul 
timpului. Este omul aceeaşi persoană? Sau e vorba 
de persoane diferite, devenite astfel odată cu 
vârsta, sub acțiunea unor determinări fiziologice, 
sociale, intelectuale, religioase, istorice, morale, 
valorice, profesionale, politice etc. De ce o persoană 
supravieţuieşte atâtor schimbări (atâtor noi şi noi 
provocări şi determinări) rămânând totuşi ea 
însăşi, păstrându-şi identitatea? Dar şi-o 
păstrează? 

Fără putinţă de tăgada fiecare pagină de interviu 
cu răspunsurile lui Mihail Diaconescu se transformă 
într-o veritabilă sursă de modele de cercetare 
interdisciplinară a omului în evoluţia sa istorică. A 
românului și a românităţii, mai ales. În căutarea 
esenței acesteia, Mihail Diaconescu a găsit-o în 
îmbinarea amintită mai sus între eroic, tragic, 
moral, sacru, misionar și sublim. 

Monument istoric, Institutul Pedagogic, 1922-1931. Construită 

în stil neoromânesc pentru Școala Normală de Băieți a mai fost 

sediu pentru Școala Normală de Fete de la Câmpulung-Musscel, 
Spital al Crucii Roșii în timp de război, Institut Pedagogic, în prezent 
își desfășoară activitățile educative Universitatea din Pitești. 

